CELEX: 32016R0185
Language: el
Date: 2016-02-11 00:00:00
Title: Εκτελεστικός κανονισμός (ΕΕ) 2016/185 της Επιτροπής, της 11ης Φεβρουαρίου 2016, για την επέκταση του οριστικού δασμού αντιντάμπινγκ που επιβλήθηκε με τον κανονισμό (ΕΕ) αριθ. 1238/2013 του Συμβουλίου όσον αφορά τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών τους στοιχείων (π.χ. κυψελών) καταγωγής ή προέλευσης Λαϊκής Δημοκρατίας της Κίνας στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών τους στοιχείων (π.χ. κυψελών) προέλευσης Μαλαισίας και Ταϊβάν, είτε δηλώνονται ως καταγωγής Μαλαισίας και Ταϊβάν είτε όχι

12.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 37/76
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/185 ΤΗΣ ΕΠΙΤΡΟΠΉΣ
   της 11ης Φεβρουαρίου 2016
   για την επέκταση του οριστικού δασμού αντιντάμπινγκ που επιβλήθηκε με τον κανονισμό (ΕΕ) αριθ. 1238/2013 του Συμβουλίου όσον αφορά τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών τους στοιχείων (π.χ. κυψελών) καταγωγής ή προέλευσης Λαϊκής Δημοκρατίας της Κίνας στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών τους στοιχείων (π.χ. κυψελών) προέλευσης Μαλαισίας και Ταϊβάν, είτε δηλώνονται ως καταγωγής Μαλαισίας και Ταϊβάν είτε όχι
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) (ο «βασικός κανονισμός»), και ιδίως το άρθρο 13 παράγραφος 3,
   Εκτιμώντας τα ακόλουθα:
   1.   ΔΙΑΔΙΚΑΣΙΑ
   
   1.1.   Ισχύοντα μέτρα
   
   
               (1)
            
            
               Με τον κανονισμό (ΕΕ) αριθ. 1238/2013 («ο αρχικός κανονισμός»), το Συμβούλιο επέβαλε οριστικό δασμό αντιντάμπινγκ ύψους 53,4 % στις εισαγωγές φωτοβολταϊκών συστοιχιών ή φωτοβολταϊκών πάνελ κρυσταλλικού πυριτίου, καθώς και κυψελών του τύπου που χρησιμοποιείται σε φωτοβολταϊκές συστοιχίες ή φωτοβολταϊκά πάνελ κρυσταλλικού πυριτίου από τη Λαϊκή Δημοκρατία της Κίνας («ΛΔΚ» ή «Κίνα») για όλες τις εταιρείες εκτός απ' αυτές που παρατίθενται στο άρθρο 1 παράγραφος 2 και στο παράρτημα 1 του εν λόγω κανονισμού. Τα εν λόγω μέτρα αναφέρονται εφεξής ως «τα ισχύοντα μέτρα», ενώ η έρευνα που οδήγησε στα μέτρα τα οποία επιβλήθηκαν βάσει του αρχικού κανονισμού αναφέρεται εφεξής ως «η αρχική έρευνα».
            
         1.2.   Έναρξη έρευνας κατόπιν αίτησης
   
   
               (2)
            
            
               Στις 15 Απριλίου 2015 ενωσιακός παραγωγός φωτοβολταϊκών συστοιχιών ή φωτοβολταϊκών πάνελ κρυσταλλικού πυριτίου, καθώς και κυψελών του τύπου που χρησιμοποιείται σε φωτοβολταϊκές συστοιχίες ή φωτοβολταϊκά πάνελ κρυσταλλικού πυριτίου, υπέβαλε αίτηση αναφέροντας ότι τα μέτρα αντιντάμπινγκ και τα αντισταθμιστικά μέτρα στις εισαγωγές φωτοβολταϊκών συστοιχιών ή φωτοβολταϊκών πάνελ κρυσταλλικού πυριτίου, καθώς και κυψελών του τύπου που χρησιμοποιείται σε φωτοβολταϊκές συστοιχίες ή φωτοβολταϊκά πάνελ κρυσταλλικού πυριτίου, από τη ΛΔΚ καταστρατηγούνται μέσω της Μαλαισίας και της Ταϊβάν.
            
         
               (3)
            
            
               Με την αίτηση προσκομίστηκαν εκ πρώτης όψεως αποδεικτικά στοιχεία σύμφωνα με τα οποία, μετά την επιβολή των ισχυόντων μέτρων, παρατηρήθηκε σημαντική μεταβολή του τρόπου διεξαγωγής των εμπορικών συναλλαγών που αφορούν τις εξαγωγές από τη ΛΔΚ, τη Μαλαισία και την Ταϊβάν στην Ένωση, η οποία φάνηκε να οφείλεται στην επιβολή των ισχυόντων μέτρων. Δεν φέρεται να υπήρχε ικανός αποχρών λόγος ή αιτιολόγηση άλλη πλην της επιβολής των ισχυόντων μέτρων για αυτή τη μεταβολή.
            
         
               (4)
            
            
               Επιπλέον, τα αποδεικτικά στοιχεία έδειξαν ότι οι επανορθωτικές συνέπειες των ισχυόντων μέτρων εξουδετερώνονταν τόσο ως προς τις ποσότητες όσο και ως προς τις τιμές. Από τα αποδεικτικά στοιχεία προέκυψε ότι οι αυξανόμενες εισαγωγές από τη Μαλαισία και την Ταϊβάν γίνονταν σε τιμές χαμηλότερες της μη ζημιογόνου τιμής που είχε καθοριστεί στην αρχική έρευνα.
            
         
               (5)
            
            
               Τέλος, υπήρχαν εκ πρώτης όψεως αποδεικτικά στοιχεία ότι οι φωτοβολταϊκές συστοιχίες ή τα φωτοβολταϊκά πάνελ πυριτίου και κυψελών του τύπου που χρησιμοποιείται σε φωτοβολταϊκές συστοιχίες ή φωτοβολταϊκά πάνελ κρυσταλλικού πυριτίου προέλευσης Μαλαισίας και Ταϊβάν αποτέλεσαν αντικείμενο ντάμπινγκ σε σχέση με την κανονική αξία που καθορίστηκε για το ομοειδές προϊόν κατά τη διάρκεια της αρχικής έρευνας.
            
         
               (6)
            
            
               Η Επιτροπή, έχοντας ενημερώσει τα κράτη μέλη, αφού κατέληξε στο συμπέρασμα ότι υπάρχουν επαρκή εκ πρώτης όψεως αποδεικτικά στοιχεία για την έναρξη έρευνας, σύμφωνα με το άρθρο 13 του βασικού κανονισμού, άρχισε έρευνα βάσει του εκτελεστικού κανονισμού (ΕΕ) αριθ. 2015/833 (2) («ο κανονισμός για την έναρξη της έρευνας»). Σύμφωνα με το άρθρο 13 παράγραφος 3 και άρθρο 14 παράγραφος 5 του βασικού κανονισμού, η Επιτροπή, βάσει του κανονισμού για την έναρξη της έρευνας, έδωσε επίσης οδηγίες στις τελωνειακές αρχές να καταγράφουν τις εισαγωγές φωτοβολταϊκών συστοιχιών ή φωτοβολταϊκών πάνελ κρυσταλλικού πυριτίου, καθώς και κυψελών του τύπου που χρησιμοποιείται σε φωτοβολταϊκές συστοιχίες ή φωτοβολταϊκά πάνελ κρυσταλλικού πυριτίου προέλευσης Μαλαισίας και Ταϊβάν. Στις 13 Ιουλίου 2015 ο προσφεύγων παραγωγός κατέθεσε αίτημα να παύσει η καταγραφή των ηλιακών κυψελών από την Ταϊβάν, το οποίο συζητήθηκε κατά τη διάρκεια ακρόασης με τον σύμβουλο ακροάσεων στις διαδικασίες εμπορικών προσφυγών την 1η Οκτωβρίου 2015 και απορρίφθηκε.
            
         1.3.   Έρευνα
   
   
               (7)
            
            
               Η Επιτροπή ενημέρωσε τις αρχές της ΛΔΚ, της Μαλαισίας και της Ταϊβάν, τους παραγωγούς-εξαγωγείς και τους εμπόρους σε αυτές τις χώρες, τους ενωσιακούς εισαγωγείς που είναι γνωστό ότι έχουν εκδηλώσει ενδιαφέρον, καθώς και τον κλάδο παραγωγής της Ένωσης, σχετικά με την έναρξη της έρευνας. Απεστάλησαν ερωτηματολόγια στους παραγωγούς-εξαγωγείς της ΛΔΚ, της Μαλαισίας και της Ταϊβάν που ήταν γνωστοί στην Επιτροπή ή σε όσους είχαν αναγγελθεί εντός των προθεσμιών που προβλέπονται στην αιτιολογική σκέψη 15 του κανονισμού για την έναρξη της έρευνας. Ερωτηματολόγια απεστάλησαν επίσης και σε εισαγωγείς της Ένωσης. Τα ενδιαφερόμενα μέρη είχαν τη δυνατότητα να γνωστοποιήσουν γραπτώς τις απόψεις τους και να ζητήσουν να γίνουν δεκτά σε ακρόαση εντός της προθεσμίας που καθορίζεται στον κανονισμό για την έναρξη της έρευνας.
            
         
               (8)
            
            
               Αναγγέλθηκαν δεκατέσσερις εταιρείες από τη Μαλαισία, 29 όμιλοι εταιρειών ή εταιρείες από την Ταϊβάν, εννέα εταιρείες από τη ΛΔΚ, 25 εταιρείες της Ένωσης, συμπεριλαμβανομένων του κλάδου παραγωγής της Ένωσης, μη συνδεδεμένων εισαγωγέων και εγκαταστατών, καθώς και πέντε κλαδικοί σύνδεσμοι και ενώσεις χρηστών.
            
         
               (9)
            
            
               Αναγγέλθηκαν δεκατέσσερις μαλαισιανές εταιρείες, εκ των οποίων εννέα απάντησαν στο ερωτηματολόγιο και ζήτησαν απαλλαγή από την ενδεχόμενη επέκταση των μέτρων σύμφωνα με το άρθρο 13 παράγραφος 4 του βασικού κανονισμού. Η εταιρεία Malaysian Solar Resources απέστειλε απάντηση η οποία ήταν ανεπαρκής για τη διεξαγωγή ορθής διερεύνησης από μέρους της Επιτροπής. Ως εκ τούτου, η Επιτροπή απέρριψε το αίτημα αυτό. Οι εξής πέντε μαλαισιανές εταιρείες: W&K Solar (M) Sdn. Bhd., Solexel (M) Sdn. Bhd., Solartif Sdn Bhd, Jinko Solar Technology Sdn. Bhd. και PV Hi Tech Solar Sdn. Bhd. ενημέρωσαν την Επιτροπή ότι δεν πωλούν το προϊόν που αποτελεί αντικείμενο της έρευνας στην Ένωση και ότι δεν έχουν την πρόθεση να συμπληρώσουν το ερωτηματολόγιο. Ορισμένες από τις εν λόγω εταιρείες βρίσκονταν στη φάση εκκίνησης.
            
         
               (10)
            
            
               Αναγγέλθηκαν 28 ταϊβανέζικες εταιρείες. Η εταιρεία SunEdge Technology ενημέρωσε την Επιτροπή ότι δεν πωλεί το προϊόν που αποτελεί αντικείμενο της έρευνας στην Ένωση. Συνεπώς, η αίτηση κατέστη άνευ αντικειμένου και απορρίφθηκε. Η εταιρεία Mosel Vitelic Inc. ενημέρωσε την Επιτροπή ότι διέκοψε την παραγωγή τον Ιούνιο του 2015· ως εκ τούτου, δεν αιτείται πλέον απαλλαγής. Οι υπόλοιπες 26 εταιρείες απάντησαν στο ερωτηματολόγιο και ζήτησαν απαλλαγή από την ενδεχόμενη επέκταση των μέτρων σύμφωνα με το άρθρο 13 παράγραφος 4 του βασικού κανονισμού. Οι εξής τρεις εταιρείες: iSolar Energy Technology Co. Ltd, IST Energy Co. Ltd και DS Technology Co. Ltd ανέφεραν στις απαντήσεις τους στο ερωτηματολόγιο ότι δεν προχωρούν σε δική τους παραγωγή. Ως εκ τούτου, η Επιτροπή έκρινε ότι οι εν λόγω εταιρείες δεν πληρούν τις προϋποθέσεις ώστε να καταστούν επιλέξιμες για απαλλαγή και απέρριψε τις αιτήσεις. Δεν πραγματοποιήθηκαν επισκέψεις επαλήθευσης στις εταιρείες οι οποίες κρίθηκε ότι δεν πληρούν τα κριτήρια ώστε να καταστούν επιλέξιμες για απαλλαγή ή των οποίων η αίτηση είχε απορριφθεί. Ως εκ τούτου, η Επιτροπή πραγματοποίησε τις επισκέψεις επαλήθευσης στις εγκαταστάσεις των 23 ομίλων εταιρειών και εταιρειών.
            
         
               (11)
            
            
               Οι μη συνδεδεμένοι ενωσιακοί παραγωγοί δεν υπέβαλαν απάντηση στο ερωτηματολόγιο. Τρεις κινέζοι παραγωγοί-εξαγωγείς μη συνδεδεμένοι με τους ταϊβανέζους και τους μαλαισιανούς παραγωγούς καθώς επίσης και τρεις συνδεδεμένοι κινέζοι παραγωγοί-εξαγωγείς υπέβαλαν απαντήσεις στο ερωτηματολόγιο. Επιπρόσθετα, η Επιτροπή έλαβε 14 παρατηρήσεις από τα ενδιαφερόμενα μέρη.
            
         
               (12)
            
            
               Οι ακόλουθοι μαλαισιανοί και ταϊβανέζικοι όμιλοι εταιρειών υπέβαλαν πλήρεις απαντήσεις στα ερωτηματολόγια και στη συνέχεια πραγματοποιήθηκαν επισκέψεις επαλήθευσης στις εγκαταστάσεις τους.
               
                            
                        
                        
                           
                              Παραγωγοί-εξαγωγείς της Μαλαισίας:
                           
                           
                                       —
                                    
                                    
                                       AUO — SunPower Sdn. Bhd.
                                    
                                 
                                       —
                                    
                                    
                                       Eco Future Manufacturer Industry (M) Sdn. Bhd.
                                    
                                 
                                       —
                                    
                                    
                                       Flextronics Shah Alam Sdn. Bhd. BHD (Η εταιρεία Flextronics είναι επί συμβάσει κατασκευαστής, η Επιτροπή επαλήθευσε επίσης τον κατασκευαστή πρωτότυπου εξοπλισμού SunEdison Products Singapore Pte Ltd)
                                    
                                 
                                       —
                                    
                                    
                                       Hanwha Q CELLS Malaysia Sdn. Bhd.
                                    
                                 
                                       —
                                    
                                    
                                       Panasonic Energy Malaysia Sdn. Bhd.
                                    
                                 
                                       —
                                    
                                    
                                       Promelight Technology (Malaysia) Sdn. Bhd.
                                    
                                 
                                       —
                                    
                                    
                                       Sun M Energy Sdn. Bhd.
                                    
                                 
                                       —
                                    
                                    
                                       TS Solartech Sdn. Bhd.
                                    
                                 
                     
                            
                        
                        
                           
                              Παραγωγοί-εξαγωγείς της Ταϊβάν:
                           
                           
                                       —
                                    
                                    
                                       AblyTek Co., Ltd.
                                    
                                 
                                       —
                                    
                                    
                                       ANJI Technology Co., Ltd.
                                    
                                 
                                       —
                                    
                                    
                                       AU Optronics Corporation
                                    
                                 
                                       —
                                    
                                    
                                       Big Sun Energy Technology Inc.
                                    
                                 
                                       —
                                    
                                    
                                       EEPV Corp.
                                    
                                 
                                       —
                                    
                                    
                                       E-TON Solar Tech. Co., Ltd. (η επαλήθευση της εν λόγω εταιρείας συμπεριέλαβε επίσης την εταιρεία Gloria Solar)
                                    
                                 
                                       —
                                    
                                    
                                       Gintech Energy Corporation
                                    
                                 
                                       —
                                    
                                    
                                       Gintung Energy Corporation
                                    
                                 
                                       —
                                    
                                    
                                       Inventec Energy Corporation
                                    
                                 
                                       —
                                    
                                    
                                       Inventec Solar Energy Corporation
                                    
                                 
                                       —
                                    
                                    
                                       LOF Solar Corp.
                                    
                                 
                                       —
                                    
                                    
                                       Ming Hwei Energy Co., Ltd.
                                    
                                 
                                       —
                                    
                                    
                                       Motech Industries, Inc.
                                    
                                 
                                       —
                                    
                                    
                                       Neo Solar Power Corporation
                                    
                                 
                                       —
                                    
                                    
                                       Perfect Source Technology Corp.
                                    
                                 
                                       —
                                    
                                    
                                       Ritek Corporation
                                    
                                 
                                       —
                                    
                                    
                                       Sino-American Silicon Products Inc.
                                    
                                 
                                       —
                                    
                                    
                                       Solartech Energy Corp.
                                    
                                 
                                       —
                                    
                                    
                                       Sunengine Corporation Ltd.
                                    
                                 
                                       —
                                    
                                    
                                       Topcell Solar International Co., Ltd.
                                    
                                 
                                       —
                                    
                                    
                                       TSEC Corporation
                                    
                                 
                                       —
                                    
                                    
                                       Universal Hardware Corporation
                                    
                                 
                                       —
                                    
                                    
                                       Win Win Precision Technology Co., Ltd.
                                    
                                 
                     
         1.4.   Περίοδος της έρευνας
   
   
               (13)
            
            
               Η έρευνα κάλυψε την περίοδο από 1η Ιανουαρίου 2012 έως τις 31 Μαρτίου 2015 («η ΠΕ»). Συγκεντρώθηκαν στοιχεία για την ΠΕ προκειμένου να εξεταστεί, μεταξύ άλλων, η κατά τους ισχυρισμούς μεταβολή του τρόπου διεξαγωγής των εμπορικών συναλλαγών. Για την περίοδο από 1η Απριλίου 2014 έως τις 31 Μαρτίου 2015 (περίοδο αναφοράς ή «ΠΑ»), συγκεντρώθηκαν λεπτομερέστερα στοιχεία προκειμένου να εξεταστεί η ενδεχόμενη εξουδετέρωση των επανορθωτικών συνεπειών των ισχυόντων μέτρων καθώς και η ενδεχόμενη ύπαρξη ντάμπινγκ.
            
         2.   ΑΠΟΤΕΛΕΣΜΑΤΑ ΤΗΣ ΕΡΕΥΝΑΣ
   
   2.1.   Γενικές παρατηρήσεις
   
   
               (14)
            
            
               Σύμφωνα με το άρθρο 13 παράγραφος 1 του βασικού κανονισμού, προκειμένου να αξιολογηθεί αν υπήρξε καταστρατήγηση, αναλύθηκε διαδοχικά κατά πόσον μεταβλήθηκε ο τρόπος διεξαγωγής εμπορικών συναλλαγών μεταξύ τρίτων χωρών και της Ένωσης· αν η μεταβολή αυτή απέρρεε από πρακτική, διαδικασία ή εργασία για την οποία δεν υπήρχε ικανός αποχρών λόγος ή άλλη οικονομική δικαιολογία πλην της επιβολής του δασμού· αν υπήρχαν αποδεικτικά στοιχεία για ζημία ή στοιχεία από τα οποία να προκύπτει ότι οι επανορθωτικές συνέπειες του δασμού εξουδετερώνονταν όσον αφορά τις τιμές και/ή τις ποσότητες του ομοειδούς προϊόντος· και αν υπήρχαν αποδεικτικά στοιχεία ότι ασκείται πρακτική ντάμπινγκ σε σχέση με τις κανονικές αξίες που είχαν καθοριστεί προηγουμένως για το ομοειδές προϊόν, κατά περίπτωση σύμφωνα με τις διατάξεις του άρθρου 2 του βασικού κανονισμού.
            
         2.2.   Υπό εξέταση προϊόν και ομοειδές προϊόν
   
   
               (15)
            
            
               Το προϊόν το οποίο αφορά η πιθανή καταστρατήγηση είναι φωτοβολταϊκές συστοιχίες ή φωτοβολταϊκά πάνελ κρυσταλλικού πυριτίου και κυψέλες του τύπου που χρησιμοποιείται σε φωτοβολταϊκές συστοιχίες ή φωτοβολταϊκά πάνελ κρυσταλλικού πυριτίου [οι κυψέλες έχουν πάχος που δεν υπερβαίνει τα 400 μικρόμετρα (μm)], που επί του παρόντος υπάγονται στους κωδικούς ΣΟ ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 και ex 8541 40 90, καταγωγής ή προέλευσης Λαϊκής Δημοκρατίας της Κίνας, εκτός αν βρίσκονται σε καθεστώς διαμετακόμισης κατά την έννοια του άρθρου V της GATT («το υπό εξέταση προϊόν»).
            
         
               (16)
            
            
               Από τον ορισμό του υπό εξέταση προϊόντος εξαιρούνται οι ακόλουθοι τύποι προϊόντων:
               
                           —
                        
                        
                           ηλιακοί φορτιστές που αποτελούνται από λιγότερες από έξι κυψέλες, είναι φορητοί και παρέχουν ηλεκτρική ενέργεια σε συσκευές ή φορτίζουν μπαταρίες,
                        
                     
                           —
                        
                        
                           φωτοβολταϊκά προϊόντα λεπτού υμενίου,
                        
                     
                           —
                        
                        
                           φωτοβολταϊκά προϊόντα κρυσταλλικού πυριτίου τα οποία είναι μονίμως ενσωματωμένα σε ηλεκτρικές συσκευές, αν η χρήση των εν λόγω ηλεκτρικών συσκευών είναι άλλη από την παραγωγή ενέργειας και αν οι εν λόγω ηλεκτρικές συσκευές καταναλώνουν το ηλεκτρικό ρεύμα που παράγεται από τις ενσωματωμένες φωτοβολταϊκές κυψέλες κρυσταλλικού πυριτίου,
                        
                     
                           —
                        
                        
                           συστοιχίες ή πάνελ με τάση εξόδου που δεν υπερβαίνει τα 50 V συνεχούς ρεύματος και ισχύ εξόδου που δεν υπερβαίνει τα 50 W αποκλειστικά για άμεση χρήση ως φορτιστές μπαταριών σε συστήματα με τα ίδια χαρακτηριστικά τάσης και ισχύος.
                        
                     
         
               (17)
            
            
               Το προϊόν που αποτελεί αντικείμενο της έρευνας είναι το ίδιο με το «υπό εξέταση προϊόν» όπως αυτό ορίζεται στις προηγούμενες αιτιολογικές σκέψεις, αλλά αποστέλλεται από τη Μαλαισία και την Ταϊβάν, είτε δηλώνεται ως καταγωγής Μαλαισίας και Ταϊβάν είτε όχι.
            
         
               (18)
            
            
               Η έρευνα έδειξε ότι οι φωτοβολταϊκές συστοιχίες ή τα φωτοβολταϊκά πάνελ κρυσταλλικού πυριτίου, καθώς και οι κυψέλες του τύπου που χρησιμοποιούνται σε φωτοβολταϊκές συστοιχίες ή φωτοβολταϊκά πάνελ κρυσταλλικού πυριτίου («ηλιακές κυψέλες και συστοιχίες»), όπως ορίζονται ανωτέρω, που εξάγονται από τη ΛΔΚ στην Ένωση και τα προϊόντα εκείνα που αποστέλλονται από τη Μαλαισία και την Ταϊβάν στην Ένωση έχουν τα ίδια βασικά φυσικά και τεχνικά χαρακτηριστικά και τις ίδιες χρήσεις, και επομένως πρέπει να θεωρούνται προϊόντα ομοειδή κατά την έννοια του άρθρο 1, παράγραφος 4 του βασικού κανονισμού.
            
         
               (19)
            
            
               Οι όροι «ηλιακό πάνελ» και «ηλιακή συστοιχία» χρησιμοποιούνται αδιακρίτως από τους επαγγελματίες του κλάδου και έχουν την ίδια σημασία, δηλαδή ένα σετ πολλαπλών ηλιακών κυψελών (συνηθέστερα 60 και 72) συνδεδεμένων μεταξύ τους με στόχο την απορρόφηση ηλιακής ακτινοβολίας ως πηγής ενέργειας για την παραγωγή ηλεκτρισμού. Οι όροι «ηλιακός» και «φωτοβολταϊκός» χρησιμοποιούνται επίσης αδιακρίτως από τους επαγγελματίες του κλάδου και όσον αφορά τις ηλιακές κυψέλες και συστοιχίες έχουν την ίδια σημασία, δηλαδή τη μετατροπή της ηλιακής ενέργειας σε ηλεκτρισμό. Οι φωτοβολταϊκές συστοιχίες ή φωτοβολταϊκά πάνελ κρυσταλλικού πυριτίου, καθώς και οι κυψέλες του τύπου που χρησιμοποιούνται σε φωτοβολταϊκές συστοιχίες ή φωτοβολταϊκά πάνελ κρυσταλλικού πυριτίου εφεξής αναφέρονται ως «ηλιακές κυψέλες και συστοιχίες».
            
         2.3.   Αποτελέσματα της έρευνας για τη ΛΔΚ
   
   
               (20)
            
            
               Το επίπεδο της συνεργασίας από τους παραγωγούς-εξαγωγείς της ΛΔΚ ήταν χαμηλό, δεδομένου ότι μόνο έξι παραγωγοί-εξαγωγείς απάντησαν στο ερωτηματολόγιο. Επομένως, με βάση τα στοιχεία που υπέβαλαν τα συνεργαζόμενα μέρη, δεν ήταν δυνατόν να καθοριστεί με εύλογο τρόπο ο όγκος των εξαγωγών του υπό εξέταση προϊόντος από τη ΛΔΚ.
            
         
               (21)
            
            
               Λαμβάνοντας υπόψη τα παραπάνω, τα συμπεράσματα σχετικά με τις εξαγωγές ηλιακών κυψελών και συστοιχιών από τη ΛΔΚ στην Ένωση, τη Μαλαισία και την Ταϊβάν έπρεπε να εξαχθούν επίσης βάσει της βάσης δεδομένων COMEXT (3), των δεδομένων που διαβιβάζονται στην Επιτροπή από τα κράτη μέλη σχετικά με τις εισαγωγές των προϊόντων που υπόκεινται σε έρευνα και σε μέτρα σύμφωνα με το άρθρο 14 παράγραφος 6 του βασικού κανονισμού («βάση δεδομένων του άρθρου 14 παράγραφος 6»), εθνικών στατιστικών της Κίνας, της Μαλαισίας και της Ταϊβάν καθώς και πληροφοριών που υποβλήθηκαν με την αίτηση (4).
            
         
               (22)
            
            
               Ο όγκος των εισαγωγών που είχε καταγραφεί στα στατιστικά στοιχεία της Μαλαισίας, της Ταϊβάν και της Κίνας κάλυπτε μια ομάδα προϊόντων ευρύτερη από το υπό εξέταση προϊόν ή από το προϊόν που αποτέλεσε αντικείμενο της έρευνας (5). Ωστόσο, με βάση τα στοιχεία της COMEXT και τα επαληθευμένα στοιχεία σχετικά με τους παραγωγούς ηλιακών κυψελών και συστοιχιών της Κίνας, της Μαλαισίας και της Ταϊβάν καθώς και και την αίτηση, διαπιστώθηκε ότι σημαντικό μέρος του όγκου των εισαγωγών κάλυπτε το υπό εξέταση προϊόν (6). Ομοίως, με βάση τα εν λόγω στοιχεία θα μπορούσε να αποδειχθεί οποιαδήποτε μεταβολή του τρόπου διεξαγωγής των εμπορικών συναλλαγών και τα στοιχεία θα μπορούσαν να διασταυρωθούν με άλλα στοιχεία, όπως αυτά που παρείχαν οι συνεργαζόμενοι παραγωγοί-εξαγωγείς και εισαγωγείς.
            
         2.3.1.   Μεταβολή του τρόπου διεξαγωγής των εμπορικών συναλλαγών μεταξύ της ΛΔΚ και της ΕΕ
   
   
               (23)
            
            
               Ο πίνακας 1 παρουσιάζει τον όγκο των εισαγωγών του υπό εξέταση προϊόντος από τη ΛΔΚ στην Ένωση μετά την επιβολή των ισχυόντων μέτρων:
               
                  Πίνακας 1
               
               
                  Εξέλιξη των εισαγωγών του υπό εξέταση προϊόντος από τη ΛΔΚ στην Ένωση κατά την περίοδο της έρευνας, μονάδα: μεγαβάτ (MW)
               
               
                            
                        
                        
                           2012
                        
                        
                           2013
                        
                        
                           2014
                        
                        
                           Περίοδος αναφοράς (ΠΑ):
                        
                        
                           Ρυθμός ανάπτυξης 2012–ΠΑ
                        
                     
                           Εισαγωγές από τη ΛΔΚ
                        
                        
                           11 119
                        
                        
                           5 584
                        
                        
                           3 443
                        
                        
                           3 801
                        
                        
                           – 66 %
                        
                     
                           Ποσοστό επί του συνόλου των εισαγωγών
                        
                        
                           71 %
                        
                        
                           54 %
                        
                        
                           43 %
                        
                        
                           46 %
                        
                        
                           – 35 %
                        
                     
                           Σύνολο εισαγωγών
                        
                        
                           15 740
                        
                        
                           10 300
                        
                        
                           8 067
                        
                        
                           8 325
                        
                        
                           – 47 %
                        
                     
                           
                              Πηγή: COMEXT
                        
                     
         
               (24)
            
            
               Οι εισαγωγές του υπό εξέταση προϊόντος από τη ΛΔΚ στην Ένωση παρουσίασαν σημαντική μείωση κατά 66 %. Δεδομένου ότι η μείωση των εισαγωγών από τη ΛΔΚ ήταν μεγαλύτερη από τη μείωση των συνολικών εισαγωγών στην Ένωση, το μερίδιο αγοράς των κινεζικών εισαγωγών μειώθηκε κατά 35 %.
            
         2.4.   Αποτελέσματα της έρευνας στη Μαλαισία
   
   2.4.1.   Βαθμός συνεργασίας και καθορισμός του όγκου συναλλαγών στη Μαλαισία
   
   
               (25)
            
            
               Όπως αναφέρεται στην αιτιολογική σκέψη 9, οκτώ παραγωγοί-εξαγωγείς στη Μαλαισία συνεργάστηκαν και υπέβαλαν πλήρεις απαντήσεις στο ερωτηματολόγιο. Στην περίπτωση τριών εκ των συνεργαζομένων μαλαισιανών εταιρειών, διαπιστώθηκε ότι η εφαρμογή του άρθρου 18 παράγραφος 1 του βασικού κανονισμού ήταν αιτιολογημένη για τους λόγους που εξηγούνται παρακάτω στις αιτιολογικές σκέψεις 88 και εξής.
            
         
               (26)
            
            
               Οι συνεργαζόμενοι παραγωγοί-εξαγωγείς από τη Μαλαισία πραγματοποίησαν το 57 % των συνολικών μαλαισιανών εισαγωγών του προϊόντος που αποτελεί αντικείμενο της έρευνας στην Ένωση κατά την ΠΑ, όπως αναφέρεται στην COMEXT.
            
         2.4.2.   Μεταβολή του τρόπου διεξαγωγής των εμπορικών συναλλαγών στη Μαλαισία
   
   
      Οι εισαγωγές του προϊόντος που αποτελεί αντικείμενο της έρευνας από τη Μαλαισία στην Ένωση
   
   
               (27)
            
            
               Ο πίνακας 2 παρουσιάζει τον όγκο των εισαγωγών του προϊόντος που αποτελεί αντικείμενο της έρευνας από τη Μαλαισία προς την Ένωση κατά την περίοδο της έρευνας:
               
                  Πίνακας 2
               
               
                  Εξέλιξη των εισαγωγών του προϊόντος που αποτελεί αντικείμενο της έρευνας από τη Μαλαισία στην Ένωση κατά την περίοδο της έρευνας, μονάδα: μεγαβάτ (MW)
               
               
                            
                        
                        
                           2012
                        
                        
                           2013
                        
                        
                           2014
                        
                        
                           Περίοδος αναφοράς (ΠΑ):
                        
                        
                           Ρυθμός ανάπτυξης 2012–ΠΑ
                        
                     
                           Εισαγωγές από τη Μαλαισία
                        
                        
                           466
                        
                        
                           495
                        
                        
                           1 561
                        
                        
                           1 610
                        
                        
                           245 %
                        
                     
                           Ποσοστό επί του συνόλου των εισαγωγών
                        
                        
                           3 %
                        
                        
                           5 %
                        
                        
                           19 %
                        
                        
                           19 %
                        
                        
                           553 %
                        
                     
                           Σύνολο εισαγωγών
                        
                        
                           15 740
                        
                        
                           10 300
                        
                        
                           8 067
                        
                        
                           8 325
                        
                        
                           – 47 %
                        
                     
                           
                              Πηγή: COMEXT και αίτηση
                        
                     
         
               (28)
            
            
               Ενώ οι εισαγωγές του υπό εξέταση προϊόντος από τη ΛΔΚ στην Ένωση μειώθηκαν, όπως περιγράφεται στην αιτιολογική σκέψη 24, οι συνολικές εισαγωγές του προϊόντος που αποτέλεσε αντικείμενο της έρευνας από τη Μαλαισία στην Ένωση σημείωσαν σημαντική αύξηση κατά + 245 %. Η αύξηση ήταν κατακόρυφη μετά την επιβολή των ισχυόντων μέτρων το 2013. Δεδομένου ότι οι συνολικές εισαγωγές μειώθηκαν σημαντικά λόγω της μείωσης της κατανάλωσης στην Ένωση, το μερίδιο των εισαγωγών από τη Μαλαισία στις συνολικές εισαγωγές στην Ένωση αυξήθηκε ακόμη περισσότερο (+ 553 %) σε σύγκριση με την αύξηση των εισαγωγών.
            
         
               (29)
            
            
               Η μεταβολή του τρόπου διεξαγωγής των εμπορικών συναλλαγών μεταξύ της Μαλαισίας και της Ένωσης καθίσταται ακόμη σημαντικότερη για τις φωτοβολταϊκές συστοιχίες κρυσταλλικού πυριτίου («συστοιχίες»), εάν αναλυθούν ξεχωριστά από τις κυψέλες του τύπου που χρησιμοποιείται σε φωτοβολταϊκές συστοιχίες κρυσταλλικού πυριτίου («κυψέλες»).
            
         
               (30)
            
            
               Ο όγκος των εισαγωγών συστοιχιών από τη Μαλαισία αυξήθηκε από 108 MW το 2012 σε 1 036 MW κατά την ΠΑ (+ 860 %). Λαμβάνοντας υπόψη τη μείωση του συνόλου των εισαγωγών, το μερίδιο αγοράς των εισαγωγών συστοιχιών από τη Μαλαισία προς την Ένωση αυξήθηκε από 1 % το 2012 σε 17 % κατά την ΠΑ (+ 1 793 %).
            
         
               (31)
            
            
               Ο όγκος των εισαγωγών κυψελών από τη Μαλαισία αυξήθηκε πολύ λιγότερο από τον αντίστοιχο των συστοιχιών —από 358 MW το 2012 σε 1 036 MW κατά την ΠΑ (+ 60 %). Το μερίδιο αγοράς των εισαγωγών κυψελών από τη Μαλαισία προς την Ένωση αυξήθηκε από 10 % το 2012 σε 27 % κατά την ΠΑ (+ 165 %).
            
         
               (32)
            
            
               Από τα παραπάνω στοιχεία προκύπτει ότι, μετά την έναρξη της αρχικής έρευνας το 2012 και την επιβολή των ισχυόντων μέτρων το 2013, οι εισαγωγές των ηλιακών κυψελών και συστοιχιών από τη Μαλαισία έχουν ως έναν βαθμό αντικαταστήσει τις εισαγωγές του υπό εξέταση προϊόντος από τη ΛΔΚ στην Ένωση.
            
         
      Κινεζικές εξαγωγές προς τη Μαλαισία
   
   
               (33)
            
            
               Για να καθοριστεί η τάση της εμπορικής ροής των ηλιακών κυψελών και συστοιχιών από την Κίνα προς τη Μαλαισία, χρησιμοποιήθηκαν μαλαισιανά και κινεζικά στατιστικά στοιχεία καθώς και δεδομένα από την αίτηση (7). Τόσο τα κινεζικά όσο και τα μαλαισιανά στατιστικά στοιχεία είναι διαθέσιμα μόνο σε υψηλότερη ομάδα προϊόντων από αυτήν του υπό εξέταση προϊόντος (8). Ωστόσο, με βάση τα στοιχεία της COMEXT και τα επαληθευμένα στοιχεία σχετικά με τους κινέζους και τους μαλαισιανούς παραγωγούς ηλιακών κυψελών και συστοιχιών καθώς και την αίτηση, διαπιστώθηκε ότι σημαντικό μέρος κάλυπτε το υπό εξέταση προϊόν, συνεπώς, τα εν λόγω στοιχεία θα μπορούσαν να ληφθούν υπόψη (9). Υπάρχει διαφορά μεταξύ του όγκου των εξαγωγών που αναφέρθηκε στις κινεζικές στατιστικές και του όγκου των εισαγωγών που αναφέρθηκε στις μαλαισιανές στατιστικές, καθώς οι σχετικοί τελωνειακοί κώδικες των δύο χωρών έχουν διαφορετικό πεδίο εφαρμογής (9). Παρότι τα μαλαισιανά στοιχεία εισαγωγών είναι σε πολύ υψηλότερα επίπεδα απ' ό,τι τα κινεζικά στοιχεία εξαγωγών, αμφότερα τα σύνολα στοιχείων δείχνουν την ίδια ανοδική τάση των εξαγωγών από τη ΛΔΚ προς τη Μαλαισία. Δεδομένου ότι τα μαλαισιανά στοιχεία εισαγωγών είναι σε πολύ υψηλότερα επίπεδα απ' ό,τι τα κινεζικά στοιχεία εξαγωγών, τα τελευταία χρησιμοποιούνται για την ανάλυση ως πιο συντηρητικά.
            
         
               (34)
            
            
               Υπάρχουν ενδείξεις ότι ορισμένες εκ των εισαγωγών του κινεζικού προϊόντος στη Μαλαισία είχαν εσφαλμένα ή δολίως δηλωθεί ως εισαγωγές άλλων προϊόντων. Για παράδειγμα, οι εισαγωγές πολυστρωματικών ηλιακών συστοιχιών δηλώθηκαν ως εισαγωγές ηλιακών υαλοπινάκων ή κυψελών, ενώ θα έπρεπε να αναφέρονται ως συστοιχίες, όπως εξηγείται στην αιτιολογική σκέψη 62. Αυτός είναι ο λόγος για τον οποίο οι κινεζικές στατιστικές εξαγωγών που παρουσιάζονται στον πίνακα 3 κατά πάσα πιθανότητα υποτιμούν τις εισαγωγές συστοιχιών και ενδεχομένως υπερεκτιμούν τις εισαγωγές κυψελών.
               
                  Πίνακας 3
               
               
                  Εισαγωγές ηλιακών κυψελών και συστοιχιών από τη ΛΔΚ στη Μαλαισία σύμφωνα με τα κινεζικά στατιστικά στοιχεία, μονάδα: μεγαβάτ (MW)
               
               
                           ΛΔΚ προς Μαλαισία
                        
                        
                           2012
                        
                        
                           2013
                        
                        
                           2014
                        
                        
                           Περίοδος αναφοράς (ΠΑ)
                        
                     
                           Κυψέλες
                        
                        
                           6
                        
                        
                           25
                        
                        
                           43
                        
                        
                           53
                        
                     
                           Συστοιχίες
                        
                        
                           15
                        
                        
                           127
                        
                        
                           168
                        
                        
                           130
                        
                     
                           Σύνολο
                        
                        
                           21
                        
                        
                           152
                        
                        
                           211
                        
                        
                           183
                        
                     
                           
                              Δείκτης κυψελών
                           
                        
                        
                           
                              100
                           
                        
                        
                           
                              417
                           
                        
                        
                           
                              717
                           
                        
                        
                           
                              883
                           
                        
                     
                           
                              Δείκτης συστοιχιών
                           
                        
                        
                           
                              100
                           
                        
                        
                           
                              847
                           
                        
                        
                           
                              1 120
                           
                        
                        
                           
                              867
                           
                        
                     
                           
                              Συνολικός δείκτης
                           
                        
                        
                           
                              100
                           
                        
                        
                           
                              724
                           
                        
                        
                           
                              1 005
                           
                        
                        
                           
                              871
                           
                        
                     
                           
                              Πηγή: Αίτηση, Υπηρεσίες πληροφόρησης για το παγκόσμιο εμπόριο
                           
                        
                     
                  
               
                  Πίνακας 4
               
               
                  Εισαγωγές ηλιακών κυψελών και συστοιχιών από τη ΛΔΚ στη Μαλαισία σύμφωνα με τα μαλαισιανά στατιστικά στοιχεία, μονάδα: μεγαβάτ (MW)
               
               
                           Εισαγωγές από τη ΛΔΚ στη Μαλαισία
                        
                        
                           2012
                        
                        
                           2013
                        
                        
                           2014
                        
                        
                           Περίοδος αναφοράς (ΠΑ)
                        
                     
                           Κυψέλες
                        
                        
                           137
                        
                        
                           313
                        
                        
                           339
                        
                        
                           405
                        
                     
                           Συστοιχίες
                        
                        
                           27
                        
                        
                           65
                        
                        
                           379
                        
                        
                           290
                        
                     
                           Σύνολο
                        
                        
                           164
                        
                        
                           378
                        
                        
                           718
                        
                        
                           695
                        
                     
                           
                              Δείκτης κυψελών
                           
                        
                        
                           
                              100
                           
                        
                        
                           
                              228
                           
                        
                        
                           
                              247
                           
                        
                        
                           
                              296
                           
                        
                     
                           
                              Δείκτης συστοιχιών
                           
                        
                        
                           
                              100
                           
                        
                        
                           
                              240
                           
                        
                        
                           
                              1 397
                           
                        
                        
                           
                              1 067
                           
                        
                     
                           
                              Συνολικός δείκτης
                           
                        
                        
                           
                              100
                           
                        
                        
                           
                              230
                           
                        
                        
                           
                              437
                           
                        
                        
                           
                              423
                           
                        
                     
                           
                              Πηγή: Αίτηση, Υπηρεσίες πληροφόρησης για το παγκόσμιο εμπόριο
                           
                        
                     
         
               (35)
            
            
               Οι εισαγωγές ηλιακών κυψελών και συστοιχιών από τη ΛΔΚ στη Μαλαισία αυξήθηκαν κατά περισσότερο από 800 %, σύμφωνα τα κινεζικά στοιχεία για τις εξαγωγές, και κατά περισσότερο από 400 %, σύμφωνα με τα μαλαισιανά στοιχεία.
            
         
               (36)
            
            
               Στον πίνακα 5 παρουσιάζεται η εξέλιξη της εγχώριας κατανάλωσης στη Μαλαισία κατά την περίοδο αναφοράς. Η κατανάλωση συστοιχιών στην εγχώρια αγορά της Μαλαισίας ήταν πολύ χαμηλότερη από το επίπεδο των εξαγωγών από τη ΛΔΚ μετά την επιβολή των υφιστάμενων μέτρων το 2013, όπως φαίνεται στον πίνακα 5. Ως εκ τούτου, η εξέλιξη της εγχώριας κατανάλωσης δεν δικαιολογεί τέτοια αύξηση των εισαγωγών ηλιακών κυψελών και συστοιχιών από τη ΛΔΚ προς τη Μαλαισία.
               
                  Πίνακας 5
               
               
                  Εξέλιξη της εγχώριας κατανάλωσης ηλιακών συστοιχιών στη Μαλαισία τα έτη 2012, 2013 και 2014, μονάδα: μεγαβάτ (MW)
               
               
                           Μαλαισία
                        
                        
                           2012
                        
                        
                           2013
                        
                        
                           2014
                        
                        
                           Περίοδος αναφοράς (ΠΑ)
                        
                     
                           Εγχώρια κατανάλωση συστοιχιών
                        
                        
                           32
                        
                        
                           107
                        
                        
                           87
                        
                        
                           88
                        
                     
                           
                              Δείκτης
                           
                        
                        
                           
                              100
                           
                        
                        
                           
                              338
                           
                        
                        
                           
                              275
                           
                        
                        
                           
                              279
                           
                        
                     
                           
                              Πηγή: Αίτηση
                        
                     
         
      Συμπέρασμα σχετικά με τη μεταβολή του τρόπου διεξαγωγής των εμπορικών συναλλαγών στη Μαλαισία
   
   
               (37)
            
            
               Στην έρευνα εντοπίστηκαν αποδεικτικά στοιχεία σχετικά με τη μείωση των εισαγωγών ηλιακών κυψελών και συστοιχιών από τη ΛΔΚ στην Ένωση και την παράλληλη αύξηση των αντίστοιχων εξαγωγών από τη ΛΔΚ προς τη Μαλαισία και από τη Μαλαισία προς την Ένωση μετά την έναρξη της αρχικής έρευνας το 2012 και την επιβολή των ισχυόντων μέτρων το 2013. Οι αλλαγές αυτές των εμπορικών ροών συνιστούν μεταβολή του τρόπου διεξαγωγής των εμπορικών συναλλαγών μεταξύ, αφενός, των προαναφερόμενων χωρών και, αφετέρου, της Ένωσης.
            
         2.4.3.   Μορφή της πρακτικής καταστρατήγησης στη Μαλαισία
   
   
               (38)
            
            
               Το άρθρο 13 παράγραφος 1 του βασικού κανονισμού ορίζει ότι η μεταβολή του τρόπου διεξαγωγής των εμπορικών συναλλαγών απορρέει από πρακτική, διαδικασία ή εργασία για την οποία δεν υφίσταται ικανός αποχρών λόγος ή άλλη οικονομική αιτιολογία πλην της επιβολής του δασμού. Η πρακτική, η διαδικασία ή η εργασία συμπεριλαμβάνουν, μεταξύ άλλων, την αποστολή μέσω τρίτων χωρών του προϊόντος που υπόκειται σε μέτρα.
            
         
      Μεταφόρτωση
   
   
               (39)
            
            
               Οι εισαγωγές του προϊόντος που αποτελεί αντικείμενο της έρευνας από τη Μαλαισία στην Ένωση αντιπροσώπευαν πάνω από το 46 % των συνολικών εισαγωγών από τη Μαλαισία κατά την περίοδο αναφοράς, σύμφωνα με τα στοιχεία της COMEXT.
            
         
               (40)
            
            
               Η συνεργασία για τις κυψέλες ήταν 100 % και όλοι οι παραγωγοί κυψελών οι οποίοι συνεργάστηκαν κατά την έρευνα διαπιστώθηκε ότι ήταν αυθεντικοί παραγωγοί.
            
         
               (41)
            
            
               Οι εισαγωγές συστοιχιών από τις μη συνεργαζόμενες εταιρείες αντιπροσώπευαν το 71 % των συνολικών εισαγωγών συστοιχιών από τη Μαλαισία κατά την ίδια περίοδο. Οι συστοιχίες αποτελούν το τελικό προϊόν· συνεπώς, εισάγονται στη Μαλαισία με μόνους σκοπούς την εγχώρια κατανάλωση ή τη μεταφόρτωση. Το υψηλό επίπεδο των εισαγωγών συστοιχιών από τη ΛΔΚ το οποίο υπερβαίνει την εγχώρια κατανάλωση, όπως αναφέρεται στην αιτιολογική σκέψη 36, και η περιορισμένη διάθεση συνεργασίας εκ μέρους των Μαλαισιανών καταδεικνύουν ότι μεγάλο ποσοστό των συστοιχιών προέλευσης ΛΔΚ πιθανότατα μεταφορτώθηκε μέσω της Μαλαισίας προς την Ένωση.
            
         
               (42)
            
            
               Επιπρόσθετα, όπως περιγράφεται λεπτομερώς παρακάτω στην αιτιολογική σκέψη 88 και εξής, διαπιστώθηκε ότι ορισμένοι συνεργαζόμενοι παραγωγοί από τη Μαλαισία προσκόμισαν παραπλανητικά στοιχεία, ιδίως όσον αφορά τη σχέση με κινέζους κατασκευαστές, τις εισαγωγές τελικών προϊόντων από την Κίνα και την προέλευση των εξαγωγών του προϊόντος που αποτέλεσε αντικείμενο της έρευνας προς την Ένωση. Διαπιστώθηκε ότι ορισμένοι εξ αυτών εξήγαγαν φωτοβολταϊκές συστοιχίες κρυσταλλικού πυριτίου κινεζικής προέλευσης στην Ένωση, ενώ ορισμένες άλλες εταιρείες διαπιστώθηκε ότι είχαν δηλώσει δολίως βασικά συστατικά στοιχεία ως ηλιακούς υαλοπίνακες και είχαν παραποιήσει τα τιμολόγια.
            
         
               (43)
            
            
               Επιπλέον, το 2014 η Ευρωπαϊκή Υπηρεσία Καταπολέμησης της Απάτης (OLAF) ξεκίνησε έρευνα για εικαζόμενη μεταφόρτωση ηλιακών κυψελών και συστοιχιών μέσω της Μαλαισίας. Η έρευνα βρίσκεται ακόμη σε εξέλιξη.
            
         
               (44)
            
            
               Υπό το πρίσμα των προεκτεθέντων, επιβεβαιώνεται, ως εκ τούτου, η μεταφόρτωση του προϊόντος που αποτέλεσε αντικείμενο της έρευνας μέσω της Μαλαισίας.
            
         2.5.   Αποτελέσματα της έρευνας στην Ταϊβάν
   
   2.5.1.   Βαθμός συνεργασίας και καθορισμός του όγκου συναλλαγών στην Ταϊβάν
   
   
               (45)
            
            
               Όπως αναφέρεται στην αιτιολογική σκέψη 10, 23 όμιλοι εταιρειών ή εταιρείες της Ταϊβάν συνεργάστηκαν και υπέβαλαν πλήρεις απαντήσεις στο ερωτηματολόγιο.
            
         
               (46)
            
            
               Οι συνεργαζόμενοι παραγωγοί-εξαγωγείς από την Ταϊβάν πραγματοποίησαν το 63,3 % των συνολικών εξαγωγών του προϊόντος που αποτελεί αντικείμενο της έρευνας από την Ταϊβάν στην Ένωση κατά την ΠΕ, όπως αναφέρεται στην COMEXT.
            
         2.5.2.   Μεταβολή του τρόπου διεξαγωγής των εμπορικών συναλλαγών στην Ταϊβάν
   
   
      Οι εισαγωγές του προϊόντος που αποτελεί αντικείμενο της έρευνας από την Ταϊβάν στην Ένωση
   
   
               (47)
            
            
               Ο πίνακας 6 παρουσιάζει τον όγκο των εισαγωγών του προϊόντος που αποτελεί αντικείμενο της έρευνας από την Ταϊβάν προς την Ένωση κατά την περίοδο της έρευνας:
               
                  Πίνακας 6
               
               
                  Εξέλιξη των εισαγωγών του προϊόντος που αποτελεί αντικείμενο της έρευνας από την Ταϊβάν στην Ένωση κατά την περίοδο της έρευνας, μονάδα: μεγαβάτ (MW)
               
               
                            
                        
                        
                           2012
                        
                        
                           2013
                        
                        
                           2014
                        
                        
                           Περίοδος αναφοράς (ΠΑ)
                        
                        
                           Ρυθμός ανάπτυξης 2012–ΠΑ
                        
                     
                           Εισαγωγές από την Ταϊβάν
                        
                        
                           1 375
                        
                        
                           1 557
                        
                        
                           1 752
                        
                        
                           1 793
                        
                        
                           30 %
                        
                     
                           Ποσοστό επί του συνόλου των εισαγωγών
                        
                        
                           9 %
                        
                        
                           15 %
                        
                        
                           22 %
                        
                        
                           22 %
                        
                        
                           147 %
                        
                     
                           Σύνολο εισαγωγών
                        
                        
                           15 740
                        
                        
                           10 300
                        
                        
                           8 067
                        
                        
                           8 325
                        
                        
                           – 47 %
                        
                     
                           
                              Πηγή: COMEXT
                        
                     
         
               (48)
            
            
               Οι εισαγωγές του υπό εξέταση προϊόντος από την Κίνα στην Ένωση μειώθηκαν σημαντικά μετά την επιβολή των ισχυόντων μέτρων τον Δεκέμβριο του 2013, όπως περιγράφεται στην αιτιολογική σκέψη 24. Πέραν τούτου, ο όγκος των εισαγωγών του προϊόντος που αποτελεί αντικείμενο της έρευνας από την Ταϊβάν προς την Ένωση σημείωσε σημαντική αύξηση ύψους + 30 % κατά την ίδια περίοδο. Δεδομένου ότι οι συνολικές εισαγωγές του προϊόντος που αποτελεί αντικείμενο της έρευνας στην Ένωση μειώθηκαν, το μερίδιο αγοράς των ταϊβανέζικων εισαγωγών του προϊόντος που αποτελεί αντικείμενο της έρευνας στην Ένωση αυξήθηκε από 9 % το 2012 σε 22 % κατά την ΠΑ (αύξηση ύψους + 147 %).
            
         
               (49)
            
            
               Από τα παραπάνω στοιχεία προκύπτει ότι, μετά την έναρξη της αρχικής έρευνας το 2012 και την επιβολή των ισχυόντων μέτρων το 2013, οι εισαγωγές των ηλιακών κυψελών και συστοιχιών από την Ταϊβάν έχουν ως έναν βαθμό αντικαταστήσει τις εισαγωγές του υπό εξέταση προϊόντος από τη ΛΔΚ στην Ένωση.
            
         
      Κινεζικές εξαγωγές προς την Ταϊβάν
   
   
               (50)
            
            
               Οι ταϊβανέζικες αρχές υπέβαλαν στατιστικά στοιχεία σχετικά με τις εισαγωγές και τις εξαγωγές ηλιακών κυψελών και συστοιχιών από ζώνες ελευθέρων συναλλαγών και τελωνειακές αποθήκες (στο εξής «ΖΕΣ»). Στην Ταϊβάν, απαγορεύεται η εισαγωγή ηλιακών κυψελών και συστοιχιών από τη ΛΔΚ. Για τον λόγο αυτό, οι κινεζικές ηλιακές κυψέλες και συστοιχίες και άλλα βασικά συστατικά στοιχεία μπορούν να εισέλθουν σε ΖΕΣ, μόνο εάν στη συνέχεια επανεξαχθούν ή χρησιμοποιηθούν ως πρώτη ύλη για άλλο προϊόν το οποίο πρόκειται να επανεξαχθεί. Η Επιτροπή σημειώνει ότι σχεδόν όλες οι εισαγωγές κυψελών και συστοιχιών στις ΖΕΣ προέρχονταν από την Κίνα. Τα υποβληθέντα στοιχεία αφορούν τα έτη 2012, 2013 και 2014. Η περίοδος αναφοράς καλύπτει τα τρία τρίμηνα του 2014 και το ένα τρίμηνο του 2015 και, συνεπώς, δεν είναι πιθανό ότι η τάση αυτή θα διέφερε σημαντικά μεταξύ του έτους 2014 και της ΠΑ.
            
         
               (51)
            
            
               Ο πίνακας 7 δείχνει τον όγκο των εισαγωγών των ηλιακών κυψελών και συστοιχιών από τη ΛΔΚ στις ζώνες ελευθέρων συναλλαγών και τελωνειακές αποθήκες της Ταϊβάν κατά την περίοδο της έρευνας:
               
                  Πίνακας 7
               
               
                  Εισαγωγές ηλιακών κυψελών και συστοιχιών από τη ΛΔΚ στις ΖΕΣ της Ταϊβάν, μονάδα: μεγαβάτ (MW)
               
               
                            
                        
                        
                           2012
                        
                        
                           2013
                        
                        
                           2014
                        
                     
                           Από ΛΔΚ στις ΖΕΣ της Ταϊβάν
                        
                        
                           0
                        
                        
                           49
                        
                        
                           284
                        
                     
                           
                              Δείκτης
                           
                        
                        
                           
                              100
                           
                        
                        
                           
                              243 150
                           
                        
                        
                           
                              1 421 000
                           
                        
                     
                           
                              Πηγή: Υπηρεσία Εξωτερικού Εμπορίου (BOFT)
                        
                     
         
               (52)
            
            
               Ο πίνακας 8 παρουσιάζει τον όγκο των εξαγωγών των ηλιακών κυψελών και συστοιχιών από τις ΖΕΣ της Ταϊβάν προς την Ένωση κατά την περίοδο της έρευνας:
               
                  Πίνακας 8
               
               
                  Εξαγωγές ηλιακών κυψελών και συστοιχιών από τις ΖΕΣ της Ταϊβάν στην Ένωση, μονάδα: μεγαβάτ (MW)
               
               
                            
                        
                        
                           2012
                        
                        
                           2013
                        
                        
                           2014
                        
                     
                           Από ΖΕΣ της Ταϊβάν στην Ένωση
                        
                        
                           2
                        
                        
                           48
                        
                        
                           223
                        
                     
                           
                              Δείκτης
                           
                        
                        
                           
                              100
                           
                        
                        
                           
                              242 300
                           
                        
                        
                           
                              1 112 750
                           
                        
                     
                           
                              Πηγή: Υπηρεσία Εξωτερικού Εμπορίου (BOFT)
                        
                     
         
               (53)
            
            
               Ο πίνακας 7 δείχνει κατακόρυφη αύξηση των εισαγωγών ηλιακών κυψελών και συστοιχιών στην Ταϊβάν ύστερα από την έναρξη της αρχικής έρευνας το 2012 και την επιβολή των ισχυόντων μέτρων το 2013. Ο πίνακας 8 δείχνει σαφώς ότι το μεγαλύτερο μέρος του υπό εξέταση κινεζικού προϊόντος επανεξάχθηκε στην Ένωση.
            
         
               (54)
            
            
               Η μεταβολή του τρόπου διεξαγωγής των εμπορικών συναλλαγών μεταξύ της Ταϊβάν και της ΛΔΚ καθίσταται ακόμη σημαντικότερη για τις συστοιχίες εάν αναλυθούν ξεχωριστά από τις κυψέλες.
            
         
               (55)
            
            
               Οι εισαγωγές συστοιχιών από την Κίνα στις ΖΕΣ της Ταϊβάν αυξήθηκαν από περίπου 0 MW το 2012 σε 213 MW το 2014. Όλες σχεδόν οι εισαγωγές στις ΖΕΣ προέρχονταν από την Κίνα. Εκ των 213 MW που εισήχθηκαν, 202 MW εξήχθησαν στην ΕΕ. Ως εκ τούτου, οι εξαγωγές συστοιχιών με κινεζική αρχική προέλευση από τις ΖΕΣ της Ταϊβάν αντιπροσωπεύουν τουλάχιστον το 24 % των συνολικών εξαγωγών συστοιχιών της Ταϊβάν στην ΕΕ το 2014, σύμφωνα με τα στοιχεία της COMEXT.
            
         
               (56)
            
            
               Οι εισαγωγές κυψελών από την Κίνα στις ΖΕΣ της Ταϊβάν αυξήθηκαν από περίπου 0 MW το 2012 σε 71 MW το 2014. 20 MW αναφέρθηκε ότι εξήχθησαν προς την ΕΕ. Ως εκ τούτου, οι εξαγωγές κυψελών με κινεζική αρχική προέλευση από τις ΖΕΣ της Ταϊβάν αντιπροσωπεύουν το 2 % των συνολικών εξαγωγών κυψελών της Ταϊβάν στην ΕΕ το 2014, σύμφωνα με τα στοιχεία της COMEXT.
            
         
               (57)
            
            
               Καθώς το κινεζικό υπό εξέταση προϊόν δεν είναι δυνατόν να πωληθεί στην Ταϊβάν, δεν υπάρχει άλλη αιτιολόγηση για τις εισαγωγές του από την Κίνα στην Ταϊβάν παρά με σκοπό εργασίες μεταφόρτωσης ή συναρμολόγησης/ολοκλήρωσης της κατασκευής για την επανεξαγωγή κινεζικών βασικών συστατικών στοιχείων εκτός της Ταϊβάν.
            
         
      Συμπέρασμα σχετικά με τη μεταβολή του τρόπου διεξαγωγής εμπορικών συναλλαγών στην Ταϊβάν
   
   
               (58)
            
            
               Η μείωση των κινεζικών εξαγωγών ηλιακών κυψελών και συστοιχιών καθώς και η παράλληλη αύξηση των εξαγωγών από τη ΛΔΚ προς την Ταϊβάν και των εξαγωγών από την Ταϊβάν στην Ένωση ύστερα από την έναρξη της αρχικής έρευνας το 2012 και την επιβολή ισχυόντων μέτρων το 2013 συνιστούν μεταβολή του τρόπου διεξαγωγής των εμπορικών συναλλαγών μεταξύ των προαναφερόμενων χωρών, αφενός, και της Ένωσης, αφετέρου.
            
         2.5.3.   Μορφή της πρακτικής καταστρατήγησης στην Ταϊβάν
   
   
               (59)
            
            
               Το άρθρο 13 παράγραφος 1 του βασικού κανονισμού ορίζει ότι η μεταβολή του τρόπου διεξαγωγής των εμπορικών συναλλαγών απορρέει από πρακτική, διαδικασία ή εργασία για την οποία δεν υφίσταται ικανός αποχρών λόγος ή άλλη οικονομική αιτιολογία πλην της επιβολής του δασμού. Η πρακτική, η διαδικασία ή η εργασία συμπεριλαμβάνουν, μεταξύ άλλων, την αποστολή μέσω τρίτων χωρών του προϊόντος που υπόκειται σε μέτρα.
            
         
      Μεταφόρτωση
   
   
               (60)
            
            
               Οι εισαγωγές του προϊόντος που αποτελεί αντικείμενο της έρευνας στην Ένωση αντιπροσωπεύουν πάνω από το 38 % των συνολικών εισαγωγών από την Ταϊβάν κατά την περίοδο της έρευνας, σύμφωνα με τα στοιχεία της COMEXT. Οι εισαγωγές κυψελών από τις μη συνεργαζόμενες εταιρείες στην Ένωση αντιπροσωπεύουν το 11 % των συνολικών εισαγωγών κυψελών από την Ταϊβάν κατά την ίδια περίοδο. Οι εισαγωγές συστοιχιών από τις μη συνεργαζόμενες εταιρείες στην Ένωση αντιπροσωπεύουν το 64 % των συνολικών εισαγωγών συστοιχιών από την Ταϊβάν, σύμφωνα με τα στοιχεία της COMEXT.
            
         
               (61)
            
            
               Όλοι οι παραγωγοί κυψελών οι οποίοι συνεργάστηκαν στο πλαίσιο της έρευνας διαπιστώθηκε ότι ήταν αυθεντικοί. Κατά την ίδια περίοδο, όπως αναφέρεται στην αιτιολογική σκέψη 56, οι εξαγωγές κυψελών κινεζικής καταγωγής από τις ΖΕΣ της Ταϊβάν στην Ένωση αντιπροσωπεύουν μόνο το 2 % των ταϊβανέζικων εισαγωγών κυψελών στην Ένωση, σύμφωνα με τα στοιχεία της Comext, το 2014.
            
         
               (62)
            
            
               Επιπλέον, όπως εξηγείται στην αιτιολογική σκέψη 85, ορισμένες ταϊβανέζικες εταιρείες διαπιστώθηκε ότι εισήγαγαν πολυστρωματικές ηλιακές συστοιχίες (προϊόντα γνωστά και ως πολυστρωματικά ηλιακά πάνελ) στις τελωνειακές αποθήκες τους και τουλάχιστον ορισμένα εκ των πολυστρωματικών ηλιακών πάνελ είχαν δηλωθεί ως ηλιακές κυψέλες. Η πολυστρωματική ηλιακή συστοιχία αποτελεί σχεδόν ολοκληρωμένη συστοιχία, η οποία περιέχει είτε 60 είτε 72 κυψέλες. Μόνο πολύ βασικές εργασίες συναρμολόγησης χρειάζεται να πραγματοποιηθούν προκειμένου να δημιουργηθεί ηλιακή συστοιχία από πολυστρωματική συστοιχία, δηλαδή πρέπει να στερεωθεί πλαίσιο αλουμινίου και να προστεθεί κουτί σύνδεσης. Γι' αυτόν τον λόγο, οι πολυστρωματικές ηλιακές συστοιχίες πρέπει να δηλώνονται ως ηλιακές συστοιχίες. Αυτό σημαίνει ότι τουλάχιστον μέρος των κινεζικών κυψελών που εισήχθησαν στις ζώνες ελευθέρων συναλλαγών και τις τελωνειακές αποθήκες της Ταϊβάν ήταν στην πραγματικότητα πολυστρωματικές ηλιακές συστοιχίες και έπρεπε να είχαν δηλωθεί ως συστοιχίες.
            
         
               (63)
            
            
               Όπως αναφέρθηκε στην αιτιολογική σκέψη 55, οι εξαγωγές συστοιχιών, οι οποίες είχαν αρχικά κινεζική καταγωγή, από τις ΖΕΣ της Ταϊβάν αντιστοιχούν τουλάχιστον στο 24 % των ταϊβανέζικων εισαγωγών συστοιχιών στην ΕΕ. Οι συστοιχίες αποτελούν το τελικό προϊόν και η πώληση κινεζικών συστοιχιών δεν είναι δυνατή στην Ταϊβάν· ως εκ τούτου, ο μόνος πιθανός σκοπός της εισαγωγής τους στην Ταϊβάν ήταν πιθανότατα η μεταφόρτωση. Ως εκ τούτου, η Επιτροπή καταλήγει στο συμπέρασμα ότι μεγάλο ποσοστό των συστοιχιών που αποστέλλονται από τη ΛΔΚ πιθανότατα έχουν μεταφορτωθεί στην Ένωση μέσω της Ταϊβάν.
            
         
               (64)
            
            
               Επιπλέον, το 2014 η OLAF ξεκίνησε έρευνα για εικαζόμενη μεταφόρτωση ηλιακών κυψελών και συστοιχιών μέσω της Ταϊβάν. Η έρευνα βρίσκεται ακόμη σε εξέλιξη.
            
         
               (65)
            
            
               Επιπλέον, οι αρχές της Ταϊβάν πραγματοποίησαν έρευνες για εικαζόμενες πρακτικές καταστρατήγησης κατά την ίδια περίοδο και κατέληξαν στο συμπέρασμα ότι πολλές εταιρείες, κυρίως εμπορικές, διέπρατταν απάτη μέσω παραποίησης της καταγωγής των ηλιακών συστοιχιών.
            
         
               (66)
            
            
               Υπό το πρίσμα των προεκτεθέντων, επιβεβαιώνεται, ως εκ τούτου, η μεταφόρτωση του προϊόντος που αποτελεί αντικείμενο της έρευνας μέσω της Ταϊβάν.
            
         2.6.   Μη ικανός αποχρών λόγος ή οικονομική αιτιολογία εκτός από την επιβολή του δασμού αντιντάμπινγκ
   
   
               (67)
            
            
               Η έρευνα δεν κατέδειξε κανένα ικανό αποχρώντα λόγο ή οικονομική δικαιολογία για τις εργασίες μεταφόρτωσης πλην της αποφυγής των ισχυόντων μέτρων όσον αφορά ηλιακές κυψέλες και συστοιχίες, καταγωγής ΛΔΚ. Δεν βρέθηκαν στοιχεία, πλην του δασμού, τα οποία θα μπορούσαν να θεωρηθούν αντιστάθμιση του κόστους μεταφόρτωσης ή εισαγωγής και επανεξαγωγής των φωτοβολταϊκών κυψελών ή συστοιχιών κρυσταλλικού πυριτίου, ιδίως όσον αφορά τη μεταφορά και την επαναφόρτωση, από τη ΛΔΚ μέσω της Μαλαισίας και της Ταϊβάν.
            
         2.7.   Αποδεικτικά στοιχεία για την άσκηση πρακτικής ντάμπινγκ
   
   
               (68)
            
            
               Σύμφωνα με το άρθρο 13 παράγραφος 1 του βασικού κανονισμού, εξετάστηκε κατά πόσον υπάρχουν αποδεικτικά στοιχεία ότι ασκείται πρακτική ντάμπινγκ σχετικά με την κανονική αξία που έχει ήδη προσδιοριστεί στην αρχική έρευνα για τα ομοειδή προϊόντα.
            
         
               (69)
            
            
               Στον αρχικό κανονισμό, η κανονική αξία προσδιορίστηκε βάσει των τιμών στην Ινδία, η οποία στη συγκεκριμένη περίπτωση θεωρήθηκε κατάλληλη ανάλογη χώρα για τη ΛΔΚ. Κρίθηκε σκόπιμο να χρησιμοποιηθεί η κανονική αξία που είχε προσδιορισθεί στο παρελθόν σύμφωνα με το άρθρο 13 παράγραφος 1 του βασικού κανονισμού.
            
         
               (70)
            
            
               Σημαντικό μέρος των μαλαισιανών και ταϊβανέζικων εξαγωγών πραγματοποιήθηκε από μη συνεργαζόμενους εξαγωγείς ή από συνεργαζόμενους εξαγωγείς που προσκόμισαν παραπλανητικά στοιχεία. Για τον λόγο αυτόν, ο καθορισμός των τιμών των εξαγωγών από τη Μαλαισία και την Ταϊβάν αποφασίστηκε να γίνει με βάση τη μέση τιμή εξαγωγής ηλιακών κυψελών και συστοιχιών κατά την ΠΑ, όπως αναφέρθηκε στη βάση δεδομένων του άρθρου 14 παράγραφος 6 και την COMEXT.
            
         
               (71)
            
            
               Σύμφωνα με το άρθρο 2 παράγραφοι 11 και 12 του βασικού κανονισμού, η μέση σταθμισμένη κανονική αξία, όπως καθορίστηκε στον αρχικό κανονισμό, συγκρίθηκε με τις μέσες σταθμισμένες τιμές εξαγωγής κατά την ΠΑ, όπως αναφέρεται στη βάση δεδομένων του άρθρου 14 παράγραφος 6 και την COMEXT.
            
         
               (72)
            
            
               Οι μέσες ταϊβανέζικες και μαλαισιανές τιμές εξαγωγής ηλιακών κυψελών και συστοιχιών κατά την ΠΑ ήταν πολύ χαμηλότερες από την κανονική αξία που καθορίστηκε κατά την αρχική έρευνα, γεγονός που αποδεικνύει την ύπαρξη σημαντικού ντάμπινγκ.
            
         2.8.   Εξουδετέρωση των επανορθωτικών συνεπειών του δασμού αντιντάμπινγκ
   
   
               (73)
            
            
               Για να εκτιμηθεί εάν τα εισαγόμενα προϊόντα εξουδετέρωναν, ως προς τις ποσότητες και τις τιμές, τις επανορθωτικές συνέπειες των ισχυόντων μέτρων όσον αφορά τις εισαγωγές φωτοβολταϊκών συστοιχιών κρυσταλλικού πυριτίου και κυψελών του τύπου που χρησιμοποιείται σε φωτοβολταϊκές συστοιχίες κρυσταλλικού πυριτίου, καταγωγής ΛΔΚ, χρησιμοποιήθηκαν τα επαληθευμένα στοιχεία από τους συνεργασθέντες παραγωγούς-εξαγωγείς, η βάση δεδομένων COMEXT και η βάση δεδομένων του άρθρου 14 παράγραφος 6 ως τα καλύτερα διαθέσιμα στοιχεία όσον αφορά τις ποσότητες και τις τιμές των εξαγωγών από μη συνεργαζόμενες εταιρείες. Οι τιμές που καθορίστηκαν με τον τρόπο αυτόν συγκρίθηκαν με το επίπεδο εξάλειψης της ζημίας που είχε οριστεί για τους παραγωγούς της Ένωσης στην αιτιολογική σκέψη 415 του αρχικού κανονισμού.
            
         
               (74)
            
            
               Η αύξηση των εισαγωγών από τη Μαλαισία και την Ταϊβάν θεωρήθηκε σημαντική από την άποψη των ποσοτήτων. Η εκτιμώμενη κατανάλωση στην Ένωση στη διάρκεια της ΠΑ παρέχει παρόμοια ένδειξη σχετικά με το μέγεθος αυτών των εισαγωγών. Όσον αφορά το μερίδιο αγοράς, οι συστοιχίες που εισάγονται στην Ένωση από τις μη συνεργασθείσες εταιρείες και τις εταιρείες που διαπιστώθηκε ότι προχωρούσαν σε καταστρατήγηση στη Μαλαισία αντιπροσωπεύουν το 9 % της ενωσιακής κατανάλωσης συστοιχιών. Οι συστοιχίες που εισάγονται στην Ένωση από τις μη συνεργασθείσες εταιρείες και τις εταιρείες που διαπιστώθηκε ότι προχωρούσαν σε καταστρατήγηση στην Ταϊβάν αντιπροσωπεύουν το 7 % της ενωσιακής κατανάλωσης συστοιχιών. Οι κυψέλες που εισήχθησαν στην Ένωση από μη συνεργαζόμενες ταϊβανέζικες εταιρείες αντιπροσωπεύουν το 3 % της κατανάλωσης της ΕΕ.
            
         
               (75)
            
            
               Η σύγκριση του επιπέδου εξάλειψης της ζημίας, όπως ορίζεται στον αρχικό κανονισμό, και της σταθμισμένης μέσης τιμής εξαγωγής έδειξαν σημαντική υποτιμολόγηση.
            
         
               (76)
            
            
               Επομένως, εξήχθη το συμπέρασμα ότι οι επανορθωτικές συνέπειες των ισχυόντων μέτρων εξουδετερώνονται όσον αφορά τόσο τις ποσότητες όσο και τις τιμές.
            
         3.   ΜΕΤΡΑ
   
   
               (77)
            
            
               Με βάση τα ανωτέρω, συνήχθη το συμπέρασμα ότι ο οριστικός δασμός αντιντάμπινγκ που επιβλήθηκε στις εισαγωγές φωτοβολταϊκών συστοιχιών ή φωτοβολταϊκών πάνελ κρυσταλλικού πυριτίου, καθώς και κυψελών του τύπου που χρησιμοποιείται σε φωτοβολταϊκές συστοιχίες ή φωτοβολταϊκά πάνελ κρυσταλλικού πυριτίου, καταγωγής ΛΔΚ, καταστρατηγήθηκε μέσω μεταφόρτωσης από τη Μαλαισία και την Ταϊβάν.
            
         
               (78)
            
            
               Σύμφωνα με το άρθρο 13 παράγραφος 1 πρώτη περίοδος του βασικού κανονισμού, τα ισχύοντα μέτρα για τις εισαγωγές του υπό εξέταση προϊόντος, καταγωγής ΛΔΚ, θα πρέπει να επεκταθούν στις εισαγωγές του ίδιου προϊόντος προέλευσης Μαλαισίας και Ταϊβάν, είτε δηλώνεται ως καταγωγής Μαλαισίας και Ταϊβάν είτε όχι.
            
         
               (79)
            
            
               Το μέτρο που θα επεκταθεί πρέπει να είναι αυτό που καθορίζεται στο άρθρο 1 παράγραφος 2 του κανονισμού (ΕΕ) αριθ. 1238/2013 για «όλες τις υπόλοιπες εταιρείες», το οποίο είναι οριστικός δασμός αντιντάμπινγκ 53,4 % ο οποίος επιβάλλεται στην καθαρή τιμή, στο στάδιο «ελεύθερο στα σύνορα της Ένωσης», πριν από την επιβολή δασμού.
            
         
               (80)
            
            
               Σύμφωνα με το άρθρο 13 παράγραφος 3 και το άρθρο 14 παράγραφος 5 του βασικού κανονισμού, τα οποία προβλέπουν ότι κάθε επέκταση μέτρων θα πρέπει να εφαρμόζεται στις εισαγωγές που καταγράφονται κατά την είσοδό τους στην Ένωση σύμφωνα με τον κανονισμό για την έναρξη της έρευνας, θα πρέπει να εισπράττονται δασμοί για τις καταγεγραμμένες εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων προέλευσης Μαλαισίας και Ταϊβάν.
            
         4.   ΑΙΤΗΣΕΙΣ ΑΠΑΛΛΑΓΗΣ
   
   
               (81)
            
            
               Αναγγέλθηκαν δεκατέσσερις μαλαισιανές εταιρείες, εκ των οποίων εννέα απάντησαν στο ερωτηματολόγιο και ζήτησαν απαλλαγή από την ενδεχόμενη επέκταση των μέτρων σύμφωνα με το άρθρο 13 παράγραφος 4 του βασικού κανονισμού. Μία εταιρεία παρείχε ιδιαίτερα ελλιπή απάντηση και δεν απάντησε στην επιστολή σχετικά με την ανεπάρκεια των στοιχείων σε εύθετο χρόνο, επομένως, η Επιτροπή απέρριψε την αίτησή της. Ως εκ τούτου, η Επιτροπή πραγματοποίησε τις επισκέψεις επαλήθευσης στις εγκαταστάσεις οχτώ εταιρειών.
            
         
               (82)
            
            
               Αναγγέλθηκαν 28 όμιλοι εταιρειών ή εταιρείες της Ταϊβάν, εκ των οποίων μία εταιρεία ενημέρωσε την Επιτροπή ότι είχε παύσει τις δραστηριότητές της. Μία εταιρεία ενημέρωσε την Επιτροπή ότι δεν πραγματοποιούσε πωλήσεις στην Ένωση και, συνεπώς, δεν ήταν επιλέξιμη για εξαίρεση. Οι υπόλοιπες 26 εταιρείες απάντησαν στο ερωτηματολόγιο και ζήτησαν απαλλαγή από την ενδεχόμενη επέκταση των μέτρων σύμφωνα με το άρθρο 13 παράγραφος 4 του βασικού κανονισμού. Όπως εξηγείται στην αιτιολογική σκέψη 10 παραπάνω, τρεις εκ των ταϊβανέζικων εταιρειών που απάντησαν στο ερωτηματολόγιο προέκυψε ότι δεν έχουν μέσα παραγωγής και, ως εκ τούτου, η Επιτροπή απέρριψε το αίτημά τους. Ως εκ τούτου, η Επιτροπή πραγματοποίησε τις επισκέψεις επαλήθευσης στις εγκαταστάσεις των 23 ομίλων εταιρειών και εταιρειών.
            
         
               (83)
            
            
               Τρεις μαλαισιανές εταιρείες και τρεις ταϊβανέζικες εταιρείες που ελέγχθηκαν διαπιστώθηκε ότι είχαν παράσχει λανθασμένες ή παραπλανητικές πληροφορίες. Σύμφωνα με το άρθρο 18 παράγραφος 4 του βασικού κανονισμού, οι εν λόγω εταιρείες ενημερώθηκαν για την πρόθεση απόρριψης των πληροφοριών που είχαν υποβάλει και της εφαρμογής «διαθέσιμων πραγματικών στοιχείων», και τους χορηγήθηκε προθεσμία για να παράσχουν πρόσθετες εξηγήσεις («επιστολή βάσει του άρθρου 18»). Οι επιστολές αυτές περιείχαν συγκεκριμένες πληροφορίες όσον αφορά ποιες από τις πληροφορίες που υπέβαλαν οι εν λόγω εταιρείες σκόπευε να αγνοήσει η Επιτροπή. Δύο ταϊβανέζικες εταιρείες δεν απάντησαν στην επιστολή βάσει του άρθρου 18. Ως εκ τούτου, η Επιτροπή δεν έλαβε υπόψη τις πληροφορίες, όπως είχε αναγγείλει. Οι τρεις μαλαισιανές εταιρείες απάντησαν, αλλά δεν κατάφεραν να διαλύσουν τις αμφιβολίες της Επιτροπής για τους λόγους που εκτίθενται κατωτέρω. Και για τις εταιρείες αυτές, η Επιτροπή δεν έλαβε υπόψη τις πληροφορίες, όπως είχε αναγγείλει. Μία ταϊβανέζικη εταιρεία απάντησε και παρείχε συμπληρωματικές πληροφορίες, οι οποίες έγιναν δεκτές από την Επιτροπή, όπως ορίζεται στην αιτιολογική σκέψη 111 παρακάτω.
            
         
               (84)
            
            
               Άλλες ανακριτικές αρχές της Ένωσης, όπως η OLAF, και εθνικές τελωνειακές αρχές, διεξάγουν επί του παρόντος έρευνα σχετικά με τις εισαγωγές στην Ένωση από τις εν λόγω πέντε εταιρείες. Για να προστατευτούν οι διεξαγόμενες έρευνες, είναι σημαντικό να μην αποκαλύπτεται οποιαδήποτε πληροφορία η οποία θα επέτρεπε σε τρίτους να συνδέσουν τα πορίσματα στις αιτιολογικές σκέψεις που ακολουθούν σε συγκεκριμένη επιχείρηση. Ως εκ τούτου, η Επιτροπή δεν διευκρίνισε ποια εταιρεία εκφράζει την ανησυχία της για ποια πορίσματα. Οι εισαγωγείς που αγόρασαν το προϊόν που αποτελεί αντικείμενο της έρευνας από τις εν λόγω εταιρείες και θα ήθελαν να κατανοήσουν ποια ακριβώς είναι η κατάσταση του προμηθευτή τους μπορούν να έρθουν απευθείας σε επαφή με τον προμηθευτή τους, ή την Επιτροπή, ώστε να λάβουν λεπτομερέστερες πληροφορίες.
            
         
               (85)
            
            
               Για τους σκοπούς της παρούσας έρευνας διαπιστώθηκαν τα παρακάτω στοιχεία: δύο εξ αυτών των τριών ταϊβανέζικων εταιρειών διαπιστώθηκε ότι πραγματοποιούσαν εισαγωγές πολυστρωματικών ηλιακών συστοιχιών από τη ΛΔΚ τις οποίες δεν αποκάλυψαν στις απαντήσεις τους στο ερωτηματολόγιο. Μία εκ των εταιρειών αυτών παραδέχτηκε κατά την επίσκεψη επαλήθευσης ότι είχε δηλώσει τις εισαγωγές αυτές στις απαντήσεις της στο ερωτηματολόγιο ως εισαγωγές ηλιακών κυψελών από τη ΛΔΚ. Στην τελωνειακή διασάφηση, η εταιρεία αυτή είχε δηλώσει, επίσης, τις εν λόγω εισαγωγές ως ηλιακές κυψέλες. Στην περίπτωση αμφότερων των ταϊβανέζικων εταιρειών, βρέθηκαν έγγραφα τα οποία καταδεικνύουν με σαφήνεια ότι επανεξήγαν τις πολυστρωματικές ηλιακές συστοιχίες από τη ΛΔΚ στην Ένωση.
            
         
               (86)
            
            
               Οι εν λόγω δύο ταϊβανέζικες εταιρείες δεν παρείχαν συμπληρωματικές διευκρινίσεις σε απάντηση στην επιστολή βάσει του άρθρου 18 παράγραφος 4, διότι δεν απάντησαν καθόλου (βλέπε ανωτέρω αιτιολογική σκέψη 83).
            
         
               (87)
            
            
               Για τους λόγους που εκτίθενται ανωτέρω στην αιτιολογική σκέψη 85 και όσον αφορά τη μεταβολή του τρόπου διεξαγωγής των εμπορικών συναλλαγών και τις πρακτικές μεταφόρτωσης, όπως ορίζεται στο τμήμα 2 του παρόντος κανονισμού, σημεία εκ των οποίων καθένα επαρκεί από μόνο του, οι εταιρείες αυτές διαπιστώθηκε ότι εμπλέκονται σε πρακτικές καταστρατήγησης και δεν ήταν δυνατόν να τους χορηγηθεί απαλλαγή σύμφωνα με το άρθρο 13 παράγραφος 4 του βασικού κανονισμού.
            
         
               (88)
            
            
               Για τις ακόλουθες τρεις μαλαισιανές εταιρείες, όπως εξηγείται κατωτέρω, χρησιμοποιήθηκαν τα διαθέσιμα πραγματικά στοιχεία, σύμφωνα με το άρθρο 18 παράγραφος 1 του βασικού κανονισμού, για τους ακόλουθους λόγους.
            
         
               (89)
            
            
               Μία μαλαισιανή εταιρεία δήλωσε στις απαντήσεις της στο ερωτηματολόγιο ότι αγόρασε ηλιακές κυψέλες στη ΛΔΚ και διευκρίνισε ότι οι συστοιχίες με τις κινεζικές κυψέλες απεστάλησαν σε άλλες αγορές εκτός της Ένωσης. Ωστόσο, η εν λόγω εταιρεία δεν μπορούσε να αποδείξει ότι αγόρασε επαρκείς ποσότητες κυψελών εκτός της ΛΔΚ οι οποίες θα καθιστούσαν δυνατή την παραγωγή αντίστοιχης ποσότητας ηλιακών συστοιχιών με αυτή που εξήγε στην Ένωση. Κατά την επίσκεψη επαλήθευσης, διαπιστώθηκε ότι η εταιρεία αυτή εισήγαγε πολυστρωματικές ηλιακές συστοιχίες από τη ΛΔΚ, τις οποίες δήλωσε δολίως ως εισαγωγές ηλιακών υαλοπινάκων. Η εν λόγω εταιρεία διαπιστώθηκε, επίσης, ότι δεν διαθέτει επαρκή παραγωγική ικανότητα για την παραγωγή των εξαγόμενων ποσοτήτων του προϊόντος που αποτελεί αντικείμενο της έρευνας. Η εν λόγω εταιρεία διαπιστώθηκε, επίσης, ότι διατηρεί δεσμούς με κινεζική εταιρεία η οποία δραστηριοποιείται στον επιχειρηματικό τομέα των φωτοβολταϊκών.
            
         
               (90)
            
            
               Η μαλαισιανή εταιρεία, στην απάντησή της στην επιστολή βάσει του άρθρου 18 παράγραφος 4, αρνήθηκε ότι εξήγε συστοιχίες με κινεζικές κυψέλες στην Ένωση. Ισχυρίστηκε ότι εξήγε στην Ένωση συστοιχίες με κυψέλες Νότιας Κορέας οι οποίες είχαν συγκολληθεί, ωστόσο, στην Κίνα. Η εταιρεία απάντησε, επίσης, ότι είχε παραγγείλει τους εν λόγω «πολυστρωματικούς υαλοπίνακες», διότι υπήρχε πρόβλημα ποιότητας με τον συγκολλητή τους. Ωστόσο, όπως αναφέρθηκε ανωτέρω, το προϊόν αυτό είχε δολίως δηλωθεί ως ηλιακός υαλοπίνακας. Επιπλέον, η εταιρεία δεν ήταν σε θέση να αποδείξει ότι είχε αγοράσει επαρκή ποσότητα κυψελών στη Νότια Κορέα για όλες τις συστοιχίες που εξήγαγε προς την Ένωση.
            
         
               (91)
            
            
               Η εταιρεία ισχυρίστηκε, επίσης, ότι υπήρξε αλλαγή στην κυριότητα από τον Απρίλιο του 2014. Η εν λόγω αλλαγή κυριότητας, ωστόσο, δεν αλλάζει το γεγονός ότι υπάρχουν δεσμοί μεταξύ της μαλαισιανής και της κινεζικής εταιρείας υπό την έννοια ότι ο κύριος προμηθευτής πρώτων υλών της μαλαισιανής εταιρείας εξακολούθησε να είναι ο κινέζος κατασκευαστής συστοιχιών.
            
         
               (92)
            
            
               Επομένως, οι εξηγήσεις που δόθηκαν από την εταιρεία στην απάντησή της στην επιστολή βάσει του άρθρου 18 παράγραφος 4 δεν ήταν επαρκείς ώστε να οδηγήσουν σε αλλαγή στη διαπίστωση ότι επανεξήγαγε προς την Ένωση τις κινεζικές πολυστρωματικές ηλιακές συστοιχίες και ότι τουλάχιστον σε ορισμένες από τις συστοιχίες που εξήχθησαν στην ΕΕ χρησιμοποιήθηκαν κινεζικές κυψέλες.
            
         
               (93)
            
            
               Λαμβάνοντας υπόψη τα ευρήματα σχετικά με τη μεταβολή του τρόπου διεξαγωγής των εμπορικών συναλλαγών και των πρακτικών μεταφόρτωσης, όπως ορίζονται στο τμήμα 2, και τα ευρήματα που παρατίθενται στις αιτιολογικές σκέψεις 89 έως 92 ανωτέρω, τα οποία επαρκούν αμφότερα από μόνα τους, δεν κατέστη δυνατό να χορηγηθεί η απαλλαγή την οποία αιτήθηκε η εν λόγω μαλαισιανή εταιρεία, σύμφωνα με το άρθρο 13 παράγραφος 4 του βασικού κανονισμού.
            
         
               (94)
            
            
               Μία άλλη μαλαισιανή εταιρεία διαπιστώθηκε, επίσης, ότι δεν διαθέτει επαρκή παραγωγική ικανότητα για την παραγωγή των εξαγόμενων ποσοτήτων του προϊόντος που αποτελεί αντικείμενο της έρευνας. Η ίδια εταιρεία δεν ήταν σε θέση να παράσχει συμβάσεις εργασίας για τους εργαζομένους της· ως εκ τούτου, δεν ήταν σε θέση να αποδείξει ότι είχε εργαζομένους κατά τη διάρκεια της περιόδου έρευνας. Η εταιρεία δεν ήταν σε θέση να παράσχει τις συμβάσεις αγοράς των μηχανών παραγωγής ηλιακών συστοιχιών. Η εν λόγω εταιρεία παρέλειψε, επίσης, να γνωστοποιήσει τη σχέση της με κινέζο παραγωγό-εξαγωγέα και τις αγορές του προϊόντος που αποτελεί αντικείμενο της έρευνας από τη σχετική εταιρεία. Επιπλέον, η εν λόγω εταιρεία προσκόμισε έγγραφα που αναφέρουν διαφορετικές ημερομηνίες ίδρυσης. Από την έρευνα προέκυψε ότι η εταιρεία αυτή συστάθηκε το 2013, ήτοι μετά την έναρξη της αρχικής έρευνας αντιντάμπινγκ και κατά των επιδοτήσεων, και ανέστειλε την παραγωγή σύντομα μετά τα γεγονότα του Μαΐου 2015, δηλαδή μετά την επιβολή της καταχώρισης μαλαισιανών συστοιχιών.
            
         
               (95)
            
            
               Η εν λόγω εταιρεία υποστήριξε, στην απάντησή της στην επιστολή βάσει του άρθρου 18 παράγραφος 4, ότι οι περισσότερες μικρές επιχειρήσεις στη Μαλαισία δεν συνάπτουν συμβάσεις εργασίας με τους υπαλλήλους τους. Επιπλέον, ισχυρίστηκε ότι διαθέτει επαρκή ικανότητα για την παραγωγή των εικαζόμενων ποσοτήτων. Η εταιρεία ισχυρίστηκε, επίσης, ότι προσέλαβε πωλητές από κινεζική εταιρεία, αλλά δεν έχει επίσημες σχέσεις με την εν λόγω κινεζική εταιρεία. Αυτές οι συμπληρωματικές εξηγήσεις δεν ήταν επαρκείς ώστε να οδηγήσουν σε αλλαγή των συμπερασμάτων που αναφέρονται ανωτέρω. Ειδικότερα, η εταιρεία δεν απέδειξε ότι είναι σε θέση να παράγει τις ποσότητες που εξήχθησαν. Επιπλέον, υπάρχει σημαντική διαφορά μεταξύ της ποσότητας των εισαγόμενων κυψελών, σύμφωνα με τις δηλώσεις της εταιρείας, και της ποσότητας των κυψελών που αναφέρθηκαν από τον προμηθευτή της. Επιπλέον, το γεγονός ότι προσλαμβάνει προσωπικό από την κινεζική εταιρεία επιβεβαιώνει τη σχέση μεταξύ των δύο εταιρειών.
            
         
               (96)
            
            
               Λαμβάνοντας υπόψη τα ευρήματα σχετικά με τη μεταβολή του τρόπου διεξαγωγής των εμπορικών συναλλαγών και των πρακτικών μεταφόρτωσης, όπως ορίζονται στο τμήμα 2, και τα ευρήματα που παρατίθενται στις αιτιολογικές σκέψεις 94 και 95 ανωτέρω, τα οποία επαρκούν αμφότερα από μόνα τους, δεν κατέστη δυνατό να χορηγηθεί η απαλλαγή την οποία αιτήθηκε η εν λόγω μαλαισιανή εταιρεία, σύμφωνα με το άρθρο 13 παράγραφος 4 του βασικού κανονισμού.
            
         
               (97)
            
            
               Μία άλλη μαλαισιανή εταιρεία συστάθηκε τον Ιούνιο του 2013, δηλαδή, μετά από την έναρξη της αρχικής έρευνας αντιντάμπινγκ και κατά των επιδοτήσεων, και άρχισε να πωλεί συστοιχίες από τον Δεκέμβριο του 2013, δηλαδή αμέσως μετά την επιβολή οριστικών δασμών αντιντάμπινγκ και αντισταθμιστικών δασμών από τον αρχικό κανονισμό. Η εταιρεία παρήγαγε πολυκρυσταλλικές φωτοβολταϊκές συστοιχίες κατά τη διάρκεια της περιόδου αναφοράς, οι οποίες εισάγονταν κυρίως από την Ταϊβάν. Η εν λόγω εταιρεία φαίνεται να διατηρούσε στενούς δεσμούς με κινεζική εταιρεία, από την οποία ανέλαβε υποχρέωση και, στη συνέχεια, την απέσυρε λόγω παραβιάσεων (10). Πρώτον, ο γενικός διευθυντής της μαλαισιανής εταιρείας κατείχε στο παρελθόν διευθυντική θέση στην κινεζική εταιρεία. Δεύτερον, σε πολλές περιπτώσεις, η αρχική αγορά κυψελών πραγματοποιήθηκε μέσω της κινεζικής εταιρείας και/ή άλλων κινεζικών εταιρειών. Πιο συγκεκριμένα, οι κυψέλες μεταφέρονταν από τρίτη χώρα (κυρίως την Ταϊβάν) στη ΛΔΚ, προτού μεταφερθούν, κατά τα φαινόμενα, περαιτέρω στην εταιρεία με έδρα τη Μαλαισία. Τρίτον, οι υψηλότερες πωλήσεις συστοιχιών σε τρίτες χώρες κατά την περίοδο αναφοράς είχαν πραγματοποιηθεί σε εταιρεία των ΗΠΑ, η οποία συνδέεται με την κινεζική εταιρεία. Τέταρτον, ο νόμιμος εκπρόσωπος της κινεζικής εταιρείας ήταν παρών κατά την επιτόπια επαλήθευση στη μαλαισιανή εταιρεία. Πέμπτον, τα υποδείγματα των συμβάσεων πώλησης τόσο της κινεζικής όσο και της ταϊβανέζικης εταιρείας φαίνεται να είναι τα ίδια, όσον αφορά τη μορφή και το περιεχόμενο. Έκτον, εκπρόσωπος της κινέζικης εταιρείας δηλώνει σε διαδικτυακό βίντεο ότι η κινεζική εταιρεία παρέχει τεχνικές συμβουλές και εποπτεία στη μαλαισιανή εταιρεία.
            
         
               (98)
            
            
               Άλλα στοιχεία που δεν κοινοποιήθηκαν από την εν λόγω μαλαισιανή εταιρεία κατά την επιτόπια έρευνα, αλλά ελήφθησαν από τις τελωνειακές αρχές κράτους μέλους είναι τα ακόλουθα: Η μαλαισιανή εταιρεία είχε συνάψει συμφωνία για την άδεια χρήσης εμπορικού σήματος με την ίδια κινεζική εταιρεία από την οποία είχε αποδεχτεί να αναλάβει υποχρέωση. Με την εν λόγω ανάληψη υποχρέωσης, η μαλαισιανή εταιρεία είχε την άδεια να χρησιμοποιεί το εμπορικό σήμα της κινεζικής εταιρείας, εφόσον αυτό ζητείται από τους πελάτες. Επιπλέον, εκπρόσωπος πωλήσεων της κινεζικής εταιρείας έφερε σε επαφή έναν εκ των πρώτων πελατών στην Ένωση με τη μαλαισιανή εταιρεία. Τέλος, η πρώτη αποστολή της μαλαισιανής εταιρείας προς την Ένωση αποτέλεσε αντικείμενο έρευνας από τις τελωνειακές αρχές κράτους μέλους, καθώς οι συστοιχίες έφεραν την επισήμανση «κατασκευάστηκε στην Κίνα», μαζί με την εμπορική ονομασία της κινεζικής εταιρείας.
            
         
               (99)
            
            
               Η μαλαισιανή εταιρεία απάντησε στην επιστολή βάσει του άρθρου 18 παράγραφος 4 με επιστολή της 14ης Δεκεμβρίου 2015 στην οποία δήλωσε ότι δεν σκόπευε να αποκρύψει τους εμπορικούς δεσμούς με την κινεζική εταιρεία και ότι είχε απαντήσει καλή την πίστει στο έντυπο απαλλαγής. Ανέφερε, επίσης, ότι οι τελωνειακές αρχές κράτους μέλους δέχτηκαν μετά από την έρευνα ότι οι συστοιχίες με τη λανθασμένη επισήμανση είχαν στην πραγματικότητα παραχθεί από τη μαλαισιανή εταιρεία. Ωστόσο, οι τελωνειακές αρχές κράτους μέλους επιβεβαίωσαν στην Επιτροπή ότι οι συστοιχίες αυτές δεν ήταν καταγωγής Μαλαισίας.
            
         
               (100)
            
            
               Μετά την κοινοποίηση, η μαλαισιανή εταιρεία ισχυρίστηκε ότι η Επιτροπή στήριξε την απόφασή της σε υποθέσεις, ισχυρισμούς και αβάσιμες καταγγελίες, των οποίων η βάση και τα αποδεικτικά στοιχεία, αν υπήρχαν, δεν της είχαν ποτέ γνωστοποιηθεί, υπονομεύοντας έτσι το δικαίωμα υπεράσπισης της εταιρείας. Ειδικότερα, προσήψε στην Επιτροπή ότι δεν γνωστοποίησε το διαδικτυακό βίντεο στο οποίο αναφέρεται στην αιτιολογική σκέψη 97 και τις πληροφορίες που έλαβε από τις τελωνειακές αρχές κράτους μέλους στις οποίες γίνεται αναφορά στην αιτιολογική σκέψη 98. Η εταιρεία ισχυρίστηκε, επίσης, ότι δεν διατηρούσε δεσμούς με την κινεζική εταιρεία και ότι δεν είχε αποκρύψει τη σύμβαση της για την άδεια χρήσης του εμπορικού σήματος με την εν λόγω κινεζική εταιρεία κατά την επίσκεψη επαλήθευσης. Όσον αφορά την έρευνα των τελωνειακών αρχών κράτους μέλους, η εταιρεία ισχυρίστηκε ότι τελικά όλα τα εμπορεύματα διατέθηκαν ως συστοιχίες καταγωγής Μαλαισίας. Τέλος, υποστήριξε ότι η ημερομηνία ίδρυσής της και το γεγονός ότι η εταιρεία πραγματοποιούσε πωλήσεις σε εταιρεία των Ηνωμένων Πολιτειών, η οποία συνδέεται με την κινεζική εταιρεία, δεν συνιστούν έγκυρα επιχειρήματα βάσει των οποίων μπορεί να απορριφθεί η απαλλαγή. Η εταιρεία της Μαλαισίας ζήτησε, επίσης, ακρόαση με τον σύμβουλο ακροάσεων στις διαδικασίες εμπορικών προσφυγών, η οποία πραγματοποιήθηκε στις 12 Ιανουαρίου 2016. Πριν από την εν λόγω ακρόαση, το διαδικτυακό βίντεο γνωστοποιήθηκε στην εταιρεία, η οποία κατά την ακρόαση επιβεβαίωσε την ακρίβεια του.
            
         
               (101)
            
            
               Οι πρόσθετες εξηγήσεις που παρασχέθηκαν από την εταιρεία δεν ήταν επαρκείς ώστε να οδηγήσουν σε αλλαγή των συμπερασμάτων, όπως ορίζεται ανωτέρω, για τους λόγους που εκτίθενται κατωτέρω.
            
         
               (102)
            
            
               Τα στοιχεία που αναφέρονται στην αιτιολογική σκέψη 97 ανωτέρω δεν αποτελούν απλώς εικασίες και ισχυρισμούς αλλά πραγματικά στοιχεία, τα οποία στην ουσία δεν αμφισβητήθηκαν από την εταιρεία. Επιπλέον, τα πραγματικά αυτά στοιχεία παρουσιάστηκαν στην εταιρεία στην επιστολή βάσει του άρθρου 18 της 3ης Δεκεμβρίου 2015, με την οποία η εταιρεία κλήθηκε να υποβάλει τις παρατηρήσεις της. Στη συνέχεια, στις 22 Δεκεμβρίου 2015, τα ευρήματα γνωστοποιήθηκαν στην εταιρεία και η εταιρεία κλήθηκε εκ νέου να υποβάλει τις παρατηρήσεις της. Επομένως, τα δικαιώματα υπεράσπισης της εταιρείας έγιναν πλήρως σεβαστά. Εξακολουθεί να ισχύει ότι, κατά την επίσκεψη επαλήθευσης, η εταιρεία προσπάθησε, τουλάχιστον, να ελαχιστοποιήσει, αν όχι να κρύψει, τους εμπορικούς δεσμούς με την κινεζική εταιρεία, συμπεριλαμβανομένης της ύπαρξης συμφωνίας για την άδεια χρήσης του εμπορικού σήματος. Πράγματι, η μαλαισιανή εταιρεία αναφέρθηκε, κατά την επιτόπια επαλήθευση, σε χρήση του εμπορικού σήματος της κινεζικής εταιρείας αναφέροντας, ωστόσο, ρητά ότι επρόκειτο να χρησιμοποιηθεί «για περιορισμένο χρονικό διάστημα». Κατά την επιτόπια επαλήθευση, ούτε παρασχέθηκε η σύμβαση για τη χρήση του εμπορικού σήματος ούτε γνωστοποιήθηκε ότι η συμφωνία αυτή είχε ανανεωθεί για άλλα τέσσερα έτη. Κανένα από τα στοιχεία που αναφέρονται στην αιτιολογική σκέψη 97 ανωτέρω, από τα οποία προέκυψε η ύπαρξη ισχυρών εμπορικών δεσμών μεταξύ των δύο εταιρειών, δεν εξηγήθηκε λεπτομερώς ούτε παρασχέθηκε στις υπηρεσίες της Επιτροπής κατά την επίσκεψη επαλήθευσης. Επίσης, η ακρίβεια των στοιχείων αυτών δεν αμφισβητήθηκε από την εταιρεία.
            
         
               (103)
            
            
               Το άρθρο 13 παράγραφος 4 του βασικού κανονισμού προβλέπει ότι, προκειμένου να τύχει απαλλαγής ο παραγωγός-εξαγωγέας, πρέπει να αποδείξει ότι δεν είναι συνδεδεμένος με κανέναν παραγωγό που υπόκειται στα μέτρα και ότι δεν εμπλέκεται σε πρακτικές καταστρατήγησης.
            
         
               (104)
            
            
               Όσον αφορά το πρώτο κριτήριο (καμία σχέση με παραγωγό που υπόκειται στα μέτρα), ο παραγωγός-εξαγωγέας προσπάθησε να ελαχιστοποιήσει, αν όχι να αποκρύψει, τους πολλαπλούς δεσμούς με τον κινέζο παραγωγό-εξαγωγέα όπως παρατίθεται στην αιτιολογική σκέψη 97. Ωστόσο, ο παραγωγός-εξαγωγέας φέρει το βάρος της απόδειξης όσον αφορά την απουσία τέτοιου δεσμού. Λόγω της έλλειψης συνεργασίας επί του σημείου αυτού και της αδυναμίας να εξακριβωθούν όλες οι νέες πληροφορίες που υποβλήθηκαν σε απάντηση στην κοινοποίηση, η Επιτροπή έπρεπε να βασιστεί στα διαθέσιμα πραγματικά στοιχεία προκειμένου να εκτιμήσει εάν ο παραγωγός-εξαγωγέας κατάφερε να αντικρούσει την εκ πρώτης όψεως εντύπωση, με βάση τα διαθέσιμα πραγματικά στοιχεία, ότι είναι συνδεδεμένος με την κινεζική εταιρεία. Κατά την άποψη της Επιτροπής, ο παραγωγός-εξαγωγέας δεν ήταν επιτυχής, δεδομένου ότι υπάρχουν πολλές ενδείξεις για στενό δεσμό μεταξύ της κινεζικής εταιρείας και του παραγωγού-εξαγωγέα.
            
         
               (105)
            
            
               Εν πάση περιπτώσει, και ακόμη κι αν πληρούνταν το πρώτο κριτήριο, πράγμα το οποίο δεν συμβαίνει, η Επιτροπή είναι της άποψης ότι δεν πληρούται το δεύτερο κριτήριο. Ο παραγωγός-εξαγωγέας εμπλέκεται σε καταστρατήγηση με δύο διαφορετικούς τρόπους, καθένας εκ των οποίων είναι επαρκεί από μόνος του για την απόρριψη του αιτήματος για απαλλαγή. Μία σημαντική ένδειξη ότι επιδίδεται σε δραστηριότητες καταστρατήγησης, η οποία είναι κοινή και για τους δύο τρόπους καθώς και αναμφισβήτητη, είναι ότι ο παραγωγός-εξαγωγέας άρχισε τις δραστηριότητές του μετά από την επιβολή των αρχικών μέτρων.
            
         
               (106)
            
            
               Πρώτον, η δήλωση της εταιρείας ότι όλα τα εμπορεύματα που αναφέρονται στην αιτιολογική σκέψη 98 διατέθηκαν ως συστοιχίες καταγωγής Μαλαισίας είναι προδήλως εσφαλμένη. Οι τελωνειακές αρχές του κράτους μέλους παρείχαν πληροφορίες στην Επιτροπή σύμφωνα με τις οποίες οι συστοιχίες αυτές θεωρούνταν ότι είναι καταγωγής Κίνας, δεδομένου ότι οι παλέτες των εν λόγω ηλιακών συστοιχιών έφεραν ετικέτες με το όνομα της κινεζικής εταιρείας. Για να προστατευτεί η εν εξελίξει έρευνα αυτών των εθνικών τελωνειακών αρχών, οι πληροφορίες αυτές δεν μπορούσαν να γνωστοποιηθούν στη μαλαισιανή εταιρεία. Ωστόσο, η Επιτροπή επέστησε την προσοχή της εταιρείας στην πιθανότητα ο σύμβουλος ακροάσεων στις διαδικασίες εμπορικών προσφυγών να εξακριβώσει την ακρίβεια των πληροφοριών, βάσει των άρθρων 12, 13 και 15 της εντολής του.
            
         
               (107)
            
            
               Οι πληροφορίες που παρέχονται από τις τελωνειακές αρχές αποδεικνύουν τη μεταφόρτωση από τον παραγωγό-εξαγωγέα και, ως εκ τούτου, την εμπλοκή του σε πρακτικές καταστρατήγησης.
            
         
               (108)
            
            
               Δεύτερον, η σύμβαση για τη χρήση του εμπορικού σήματος με τον κινέζο παραγωγό-εξαγωγέα συνήφθη και παρετάθη σε χρονική στιγμή κατά την οποία ο κινέζος παραγωγός-εξαγωγέας εξήγαγε στην Ένωση σύμφωνα με τους όρους ανάληψης υποχρέωσης. Η εν λόγω ανάληψη υποχρέωσης απαγόρευε, μεταξύ άλλων, την πώληση του υπό εξέταση προϊόντος που είχε κατασκευαστεί σε τρίτη χώρα στην ενωσιακή αγορά, καθώς αυτό θα καθιστούσε την εποπτεία της ανάληψης υποχρέωσης, και ιδίως της διάταξής της που αφορά τις διασταυρούμενες πωλήσεις, αδύνατη ή, τουλάχιστον, μη πρακτική. Οι όροι της μη εμπιστευτικής εκδοχής της ανάληψης υποχρέωσης ήταν γνωστοί στον κλάδο και διατέθηκαν, κατόπιν αιτήσεως, από τις υπηρεσίες της Επιτροπής. Επιπλέον, λόγω των στενών εμπορικών δεσμών με τον κινέζο παραγωγό, διατέθηκαν, επίσης, στον παραγωγό-εξαγωγέα. Με τη σύναψη της σύμβασης για τη χρήση του εμπορικού σήματος, ο παραγωγός-εξαγωγέας καταστρατήγησε τους όρους της ανάληψης υποχρέωσης και κατ' αυτόν τον τρόπο ενεπλάκη, επίσης, σε πρακτικές καταστρατήγησης. Κατά την ακρόαση της 12ης Ιανουαρίου 2016, η μαλαισιανή εταιρεία δήλωσε ότι δεν είχε προσκομίσει ψευδή ή παραπλανητικά στοιχεία και ότι είναι αυθεντικός μαλαισιανός κατασκευαστής ηλιακών συστοιχιών. Όσον αφορά τα αποδεικτικά στοιχεία που συγκεντρώθηκαν από τις εθνικές τελωνειακές αρχές, τα οποία δεν μπορούσαν να γνωστοποιηθούν στη μαλαισιανή εταιρεία για τους λόγους που εκτίθενται ανωτέρω, η εταιρεία ζήτησε από τον σύμβουλο ακροάσεων να επαληθεύσει την ακρίβειά τους. Ο σύμβουλος ακροάσεων στις διαδικασίες εμπορικών προσφυγών ενημέρωσε, στη συνέχεια, την εταιρεία ότι έλεγξε την ακρίβεια των πληροφοριών από τις εθνικές τελωνειακές αρχές και ότι, βάσει αυτών, οι εθνικές τελωνειακές αρχές κατέληξαν στο συμπέρασμα ότι σημαντικός όγκος συστοιχιών της εν λόγω αποστολής ήταν κινεζικής καταγωγής.
            
         
               (109)
            
            
               Επομένως, σύμφωνα με το άρθρο 18 παράγραφος 1 του βασικού κανονισμού, τα συμπεράσματα σχετικά με αυτή την εταιρεία βασίστηκαν στα διαθέσιμα πραγματικά στοιχεία.
            
         
               (110)
            
            
               Λαμβάνοντας υπόψη τα ευρήματα σχετικά με τη μεταβολή του τρόπου διεξαγωγής των εμπορικών συναλλαγών και των πρακτικών μεταφόρτωσης, όπως ορίζονται στο τμήμα 2, και τα ευρήματα που παρατίθενται στις αιτιολογικές σκέψεις 97 έως 109 ανωτέρω, τα οποία σχετίζονται με το εύρημα ότι η μαλαισιανή εταιρεία διατηρεί στενούς δεσμούς με την κινεζική εταιρεία και ότι εμπλέκεται σε μεταφόρτωση καθώς και σε αθέτηση της ανάληψης υποχρέωσης, καθένα από τα οποία επαρκεί από μόνο του, δεν κατέστη δυνατό να χορηγηθεί η απαλλαγή την οποία αιτήθηκε η εν λόγω μαλαισιανή εταιρεία, σύμφωνα με το άρθρο 13 παράγραφος 4 του βασικού κανονισμού. Ειδικότερα, υπό το φως των ευρημάτων αυτών, η εταιρεία δεν μπορεί να αξιώσει το όφελος του «ασφαλούς λιμένα» το οποίο προβλέπεται στο άρθρο 13 παράγραφος 2 του βασικού κανονισμού, καθώς τόσο η μεταφόρτωση όσο και η παραβίαση της ανάληψης υποχρέωσης συνιστούν πρακτικές καταστρατήγησης εκτός των εργασιών συναρμολόγησης σε τρίτη χώρα, και εν πάση περιπτώσει, διότι η Επιτροπή εφαρμόζει τα διαθέσιμα πραγματικά στοιχεία.
            
         
               (111)
            
            
               Μία ταϊβανέζικη εταιρεία δεν κατάφερε να κοινοποιήσει σε εύθετο χρόνο λεπτομερείς πληροφορίες σχετικά με την εμπορική διάθεση κυψελών από τη συνδεδεμένη κινέζικη εταιρεία η οποία παρουσιαζόταν να δραστηριοποιείται στον τομέα της κοπής σε πλακίδια (wafers), στοιχεία σχετικά με τις εισαγωγές, την τήρηση των ταϊβανέζικων περιορισμών και την ακριβή ροή των αγορών. Ύστερα από αίτημα βάσει του άρθρου 18 παράγραφος 1, περαιτέρω εξηγήσεις από την εν λόγω εταιρεία ήταν, ωστόσο, επαρκείς ώστε να της χορηγηθεί απαλλαγή, δεδομένου ότι παρείχε τις ζητούμενες πληροφορίες οι οποίες μπόρεσαν να επαληθευτούν από την Επιτροπή.
            
         
               (112)
            
            
               
                  Οι υπόλοιποι πέντε μαλαισιανοί και 21 ταϊβανέζοι παραγωγοί-εξαγωγείς, συμπεριλαμβανομένης της εταιρείας που αναφέρεται στην αιτιολογική σκέψη 111, διαπιστώθηκε ότι δεν εμπλέκονται σε πρακτικές καταστρατήγησης και, κατά συνέπεια, μπορούν να τους χορηγηθούν απαλλαγές για τις παραγόμενες συστοιχίες και κυψέλες, σύμφωνα με το άρθρο 13 παράγραφος 4 του βασικού κανονισμού.
            
         
               (113)
            
            
               Ειδικότερα, η μεγάλη πλειονότητα των εταιρειών αυτών ιδρύθηκε πριν από την επιβολή των μέτρων κατά της ΛΔΚ. Με βάση τις απαντήσεις τους στο ερωτηματολόγιο, εξετάστηκαν οι εγκαταστάσεις παραγωγής των εν λόγω εταιρειών. Η επαλήθευση των στατιστικών στοιχείων παραγωγής και ικανότητας, του κόστους παραγωγής, των αγορών πρώτων υλών, ημικατεργασμένων και τελικών προϊόντων και των εξαγωγικών πωλήσεων στην Ένωση επιβεβαίωσε ότι οι εν λόγω εταιρείες ήταν αυθεντικοί παραγωγοί για τους οποίους δεν βρέθηκαν στοιχεία πρακτικών καταστρατήγησης των μέτρων.
            
         
               (114)
            
            
               Άλλοι παραγωγοί οι οποίοι δεν εμφανίστηκαν στο πλαίσιο της παρούσας διαδικασίας και δεν εξήγαγαν το προϊόν που αποτέλεσε αντικείμενο της έρευνας στη διάρκεια της περιόδου έρευνας και οι οποίοι σκοπεύουν να υποβάλουν αίτηση απαλλαγής από τον επεκταθέντα δασμό αντιντάμπινγκ σύμφωνα με το άρθρο 11 παράγραφος 4 και το άρθρο 13 παράγραφος 4 του βασικού κανονισμού πρέπει να συμπληρώσουν έγγραφο απαλλαγής ώστε να μπορέσει η Επιτροπή να αποφασίσει αν δικαιολογείται η χορήγηση απαλλαγής.
            
         
               (115)
            
            
               Μετά την κοινοποίηση, αρκετές εταιρείες παρουσιάστηκαν και εξέφρασαν την ικανοποίησή τους για την απόφαση της Επιτροπής σχετικά με τη χορήγηση απαλλαγής. Ωστόσο, οι εν λόγω εταιρείες υπογράμμισαν, επίσης, το γεγονός ότι οι συμβάσεις (οι οποίες συχνά αναφέρονται ως συμβάσεις ΚΑΕ) μεταξύ των διαφόρων εταιρειών χρησιμοποιούνται ευρέως στον κλάδο των ηλιακών πάνελ, σύμφωνα με τις οποίες οι παραγωγοί κυψελών/κατασκευαστές συστοιχιών (οι οποίοι αναφέρονται συχνά ως κάτοχοι εμπορικών σημάτων) ορισμένες φορές αποστέλλουν σε άλλους κατασκευαστές (οι οποίοι συχνά αναφέρονται ως κατασκευαστές ΚΑΕ) μέρος των κυψελών τους ώστε αυτοί να τις συναρμολογήσουν σε συστοιχίες. Οι εν λόγω εταιρείες ζήτησαν διευκρινίσεις σχετικά με το εάν θα εξακολουθούσαν να τυγχάνουν απαλλαγής όταν προχωρούσαν στη σύναψη τέτοιου τύπου συμβάσεων. Η Επιτροπή επιβεβαιώνει ότι οι συμβάσεις αυτές, οι οποίες ορθότερα αναφέρονται ως συμβάσεις υπεργολαβίας, υφίστανται στον κλάδο παραγωγής ηλιακών πάνελ και εμπίπτουν στο πεδίο εφαρμογής της χορηγούμενης παράτασης. Βάσει των εν λόγω συμβάσεων, οι προμηθευτές και η προέλευση των πρώτων υλών ελέγχονται από τους κατόχους εμπορικών σημάτων· ο υπεργολάβος χρησιμοποιεί το πρότυπο σχεδίου που παρέχεται από τον κάτοχο του σήματος, ενώ ο τελευταίος επιβλέπει τη διαδικασία παραγωγής. Ωστόσο, και σύμφωνα με τις εν λόγω συμβάσεις, οι κυψέλες πρέπει να κατασκευάζονται από απαλλασσόμενες εταιρείες, όπως ορίζεται στο άρθρο 1 παράγραφος 2.
            
         
               (116)
            
            
               Εάν κρίνεται δικαιολογημένη η απαλλαγή, τα ισχύοντα επεκταθέντα μέτρα πρέπει να τροποποιηθούν αναλόγως. Ως εκ τούτου, κάθε χορηγούμενη απαλλαγή θα αποτελέσει αντικείμενο παρακολούθησης προκειμένου να διασφαλισθεί η συμμόρφωση προς τους καθορισθέντες όρους.
            
         
               (117)
            
            
               Κρίνεται ότι στην περίπτωση αυτή απαιτούνται ειδικά μέτρα προκειμένου να εξασφαλίζεται η ορθή εφαρμογή των εν λόγω απαλλαγών. Τα ειδικά αυτά μέτρα περιλαμβάνουν την υποβολή, στις τελωνειακές αρχές του κράτους μέλους, έγκυρου εμπορικού τιμολογίου το οποίο πρέπει να συμφωνεί με τις απαιτήσεις που ορίζονται στο άρθρο 1 παράγραφος 2. Οι εισαγωγές που δεν συνοδεύονται από το εν λόγω τιμολόγιο υπόκεινται στον επεκταθέντα δασμό αντιντάμπινγκ.
            
         5.   ΚΟΙΝΟΠΟΙΗΣΗ
   
   
               (118)
            
            
               Όλα τα ενδιαφερόμενα μέρη ενημερώθηκαν για τα ουσιώδη πραγματικά περιστατικά και το σκεπτικό βάσει των οποίων έχουν συναχθεί τα ανωτέρω συμπεράσματα και τους ζητήθηκε να υποβάλουν παρατηρήσεις. Οι προφορικές και οι γραπτές παρατηρήσεις που υπέβαλαν τα ενδιαφερόμενα μέρη εξετάστηκαν. Κανένα από τα προβληθέντα επιχειρήματα δεν οδήγησε σε τροποποίηση των οριστικών συμπερασμάτων.
            
         
               (119)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 15 παράγραφος 1 του βασικού κανονισμού,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Ο οριστικός δασμός αντιντάμπινγκ που εφαρμόζεται σε «όλες τις άλλες εταιρείες» και επιβλήθηκε με το άρθρο 1 παράγραφος 2 του κανονισμού (ΕΕ) αριθ. 1238/2013 στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών τους στοιχείων (π.χ. κυψελών) καταγωγής ή προέλευσης Λαϊκής Δημοκρατίας της Κίνας, εκτός αν βρίσκονται σε καθεστώς διαμετακόμισης κατά την έννοια του άρθρου V της GATT, επεκτείνεται στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών τους στοιχείων (π.χ. κυψέλες) προέλευσης Μαλαισίας και Ταϊβάν, είτε δηλώνονται ως καταγωγής Μαλαισίας και Ταϊβάν είτε όχι, και που επί του παρόντος υπάγονται στους κωδικούς ΣΟ ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 και ex 8541 40 90 (κωδικοί TARIC 8501310082, 8501310083, 8501320042, 8501320043, 8501330062, 8501330063, 8501340042, 8501340043, 8501612042, 8501612043, 8501618042, 8501618043, 8501620062, 8501620063, 8501630042, 8501630043, 8501640042, 8501640043, 8541409022, 8541409023, 8541409032, 8541409033) με εξαίρεση τα προϊόντα που παράγονται από τις εταιρείες που απαριθμούνται κατωτέρω:
   
               Χώρα
            
            
               Εταιρεία
            
            
               Πρόσθετος κωδικός TARIC
            
         
               Μαλαισία
            
            
               AUO — SunPower Sdn. Bhd.
               Flextronics Shah Alam Sdn. Bhd.
               Hanwha Q CELLS Malaysia Sdn. Bhd.
               Panasonic Energy Malaysia Sdn. Bhd.
               TS Solartech Sdn. Bhd.
            
            
               C073
               C074
               C075
               C076
               C077
            
         
               Ταϊβάν
            
            
               ANJI Technology Co., Ltd.
               AU Optronics Corporation
               Big Sun Energy Technology Inc.
               EEPV Corp.
               E-TON Solar Tech. Co., Ltd.
               Gintech Energy Corporation
               Gintung Energy Corporation
               Inventec Energy Corporation
               Inventec Solar Energy Corporation
               LOF Solar Corp.
               Ming Hwei Energy Co., Ltd.
               Motech Industries, Inc.
               Neo Solar Power Corporation
               Perfect Source Technology Corp.
               Ritek Corporation
               Sino-American Silicon Products Inc.
               Solartech Energy Corp.
               Sunengine Corporation Ltd.
               Topcell Solar International Co., Ltd.
               TSEC Corporation
               Win Win Precision Technology Co., Ltd.
            
            
               C058
               C059
               C078
               C079
               C080
               C081
               C082
               C083
               C084
               C085
               C086
               C087
               C088
               C089
               C090
               C091
               C092
               C093
               C094
               C095
               C096
            
         2.   Η εφαρμογή των απαλλαγών που χορηγήθηκαν στις εταιρείες οι οποίες αναφέρονται ρητά στην παράγραφο 1 του παρόντος άρθρου ή που εγκρίθηκαν από την Επιτροπή σύμφωνα με το άρθρο 2 παράγραφος 2 εξαρτάται από την προσκόμιση στις τελωνειακές αρχές των κρατών μελών έγκυρου εμπορικού τιμολογίου το οποίο έχει εκδοθεί από τον κατασκευαστή ή τον αποστολέα και στο οποίο πρέπει να εμφανίζεται δήλωση με την ημερομηνία και την υπογραφή ενός υπαλλήλου του φορέα που εξέδωσε το τιμολόγιο αυτό, η οποία θα συνοδεύεται από το όνομά του και την ιδιότητά του. Στην περίπτωση των φωτοβολταϊκών κυψελών κρυσταλλικού πυριτίου, η εν λόγω δήλωση διατυπώνεται ως εξής:
   
      
         «Ο υπογεγραμμένος πιστοποιώ ότι τα (όγκος) φωτοβολταϊκών συστοιχιών κρυσταλλικού πυριτίου που πωλήθηκαν προς εξαγωγή στην Ευρωπαϊκή Ένωση και καλύπτονται από το παρόν τιμολόγιο κατασκευάστηκαν από την (επωνυμία και διεύθυνση της εταιρείας) (πρόσθετος κωδικός TARIC) στ… (οικεία χώρα). Δηλώνω ότι τα στοιχεία που αναγράφονται στο παρόν τιμολόγιο είναι πλήρη και ακριβή.»
      
   
   Στην περίπτωση των φωτοβολταϊκών συστοιχιών κρυσταλλικού πυριτίου, η εν λόγω δήλωση διατυπώνεται ως εξής:
   
      «Ο υπογεγραμμένος πιστοποιώ ότι τα (όγκος) φωτοβολταϊκών συστοιχιών κρυσταλλικού πυριτίου που πωλήθηκαν προς εξαγωγή στην Ευρωπαϊκή Ένωση και καλύπτονται από το παρόν τιμολόγιο κατασκευάστηκαν
   
   
               
                  (i)
               
            
            
               
                  από την (επωνυμία και διεύθυνση εταιρείας) (πρόσθετος κωδικός TARIC) στ… (οικεία χώρα)· Ή
               
            
         
               
                  (ii)
               
            
            
               
                  από τρίτο μέρος με υπεργολαβία για την (επωνυμία και διεύθυνση εταιρείας) (πρόσθετος κωδικός TARIC) στ… (οικεία χώρα)·
               
            
         
      (διαγράψτε κατά περίπτωση μία από τις δύο παραπάνω επιλογές)
   
   
      με φωτοβολταϊκές κυψέλες κρυσταλλικού πυριτίου οι οποίες κατασκευάστηκαν από την (επωνυμία και διεύθυνση εταιρείας) [πρόσθετος κωδικός TARIC (να προστεθεί εάν η οικεία χώρα υπόκειται σε ισχύοντα αρχικά μέτρα ή μέτρα κατά της καταστρατήγησης)] στ… (οικεία χώρα).
   
   
      Δηλώνω ότι τα στοιχεία που αναγράφονται στο παρόν τιμολόγιο είναι πλήρη και ακριβή.»
   
   Αν δεν προσκομίζεται το εν λόγω τιμολόγιο και/ή ένας ή αμφότεροι οι πρόσθετοι κωδικοί TARIC δεν παρέχονται στην προαναφερθείσα δήλωση, εφαρμόζεται ο ισχύων δασμολογικός συντελεστής για «όλες τις άλλες εταιρείες» και απαιτείται η δήλωση του πρόσθετου κωδικού TARIC Β999 στην τελωνειακή διασάφηση.
   3.   Ο δασμός που επεκτείνεται με την παράγραφο 1 του παρόντος άρθρου εισπράττεται για τις εισαγωγές προέλευσης Μαλαισίας και Ταϊβάν, είτε δηλώνονται ως καταγωγής Μαλαισίας και Ταϊβάν είτε όχι, οι οποίες καταγράφονται σύμφωνα με το άρθρο 2 του εκτελεστικού κανονισμού (ΕΕ) 2015/833 της Επιτροπής, και με το άρθρο 13 παράγραφος 3 και το άρθρο 14 παράγραφος 5 του κανονισμού (ΕΚ) αριθ. 1225/2009, με εξαίρεση τα προϊόντα που παράγονται από τις εταιρείες οι οποίες αναφέρονται στην παράγραφο 1.
   4.   Αν δεν ορίζεται διαφορετικά, εφαρμόζονται οι ισχύουσες διατάξεις για τους τελωνειακούς δασμούς.
   Άρθρο 2
   1.   Οι αιτήσεις απαλλαγής από τον δασμό που επεκτείνεται βάσει του άρθρου 1 συντάσσονται σε μία από τις επίσημες γλώσσες της Ευρωπαϊκής Ένωσης και πρέπει να υπογράφονται από εξουσιοδοτημένο πρόσωπο που αντιπροσωπεύει τον φορέα ο οποίος ζητά την απαλλαγή. Η αίτηση πρέπει να αποστέλλεται στην ακόλουθη διεύθυνση:
   
               European Commission
            
         
               Directorate-General for Trade
            
         
               Directorate H
            
         
               Office: CHAR 04/39
            
         
               1049 Brussels
            
         
               Belgium
            
         2.   Σύμφωνα με το άρθρο 13 παράγραφος 4 του κανονισμού (ΕΚ) αριθ. 1225/2009, η Επιτροπή μπορεί να λάβει απόφαση που να επιτρέπει να απαλλάσσονται από τον δασμό που επεκτείνεται δυνάμει του άρθρου 1 οι εισαγωγές από εταιρείες οι οποίες δεν καταστρατηγούν τα μέτρα αντιντάμπινγκ που επιβλήθηκαν με τον κανονισμό (ΕΕ) αριθ. 1238/2013.
   Άρθρο 3
   Καλούνται οι τελωνειακές αρχές να διακόψουν την καταγραφή των εισαγωγών που θεσπίστηκε με το άρθρο 2 του εκτελεστικού κανονισμού (ΕΕ) αριθ. 2015/833 της Επιτροπής.
   Άρθρο 4
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Φεβρουαρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 343 της 22.12.2009, σ. 51.
   
      (2)  ΕΕ L 132 της 29.5.2015, σ. 60.
   
      (3)  Η Comext είναι βάση δεδομένων για τις στατιστικές εξωτερικού εμπορίου την οποία διαχειρίζεται η Eurostat.
   
      (4)  Βλέπε σελίδες 9-16 της αιτήσεως της 14ης Απριλίου 2015, έκδοση διαθέσιμη προς έλεγχο, καθώς και τα διαθέσιμα προς έλεγχο παραρτήματα 9 και 10.
   
      (5)  Βλέπε υποσημείωση 17 της αιτήσεως της 14ης Απριλίου 2015, έκδοση διαθέσιμη προς έλεγχο.
   
      (6)  Ομοίως.
   
      (7)  Βλέπε σελίδες 9-14 της αιτήσεως της 14ης Απριλίου 2015, έκδοση διαθέσιμη προς έλεγχο, καθώς και τα διαθέσιμα προς έλεγχο παραρτήματα 9 και 10.
   
      (8)  Βλέπε υποσημείωση 17 της αιτήσεως της 14ης Απριλίου 2015, έκδοση διαθέσιμη προς έλεγχο.
   
      (9)  ομοίως.
   
      (10)  Ο εκτελεστικός κανονισμός (ΕΕ) αριθ. 2015/866 της Επιτροπής, της 4ης Ιουνίου 2015, ανακάλεσε την αποδοχή ανάληψης υποχρέωσης για τρεις παραγωγούς-εξαγωγείς σύμφωνα με την εκτελεστική απόφαση 2013/707/ΕΕ (ΕΕ L 139 της 5.6.2015, σ. 30). Ένας εκ των εν λόγω τριών παραγωγών-εξαγωγέων είναι η κινεζική εταιρεία που αναφέρεται ανωτέρω.